RD Jabri - جيران عمان\nالرئيسية > RD Jabri\nوجد نصيحة Duha Enaya على فيسترال نيلز اند سبا مفيدة\nتجربه سيئه من اسوا الصالونلت اللي بتعامل معهم.. دخلوني بعد حجزي بساعه و فوق اني استنيت الفلبنيه صارت بدها تخلصني بسرعه و صارت تعملي اصابعي بدفاشه و شكيت عنها اصاحبه الصالون صارت الفلبينيه و صاحبت… تجربه سيئه من اسوا الصالونلت اللي بتعامل معهم.. دخلوني بعد حجزي بساعه و فوق اني استنيت الفلبنيه صارت بدها تخلصني بسرعه و صارت تعملي اصابعي بدفاشه و شكيت عنها اصاحبه الصالون صارت الفلبينيه و صاحبت الصالون يصرخو علي ! و قال مش عاجلك اطلعي! إقرأ المزيد\nوجد نصيحة Sara Qaddoumi على فيسترال نيلز اند سبا مفيدة\nتجربة سيئة سيئة جدااااا معاملتهم جدا دفشة..و كلو بصرخ ع كلو هناك...حتى بزباينهم بتنفترو...رحت عندهم لاعمل اضافري..طبعا غير انو مواعيدهم بعد بساعتين ليجي موعدك..بس جيت احاسب قال لا انتي حسابك 17 بدل… تجربة سيئة سيئة جدااااا معاملتهم جدا دفشة..و كلو بصرخ ع كلو هناك...حتى بزباينهم بتنفترو...رحت عندهم لاعمل اضافري..طبعا غير انو مواعيدهم بعد بساعتين ليجي موعدك..بس جيت احاسب قال لا انتي حسابك 17 بدل 12 لانو نوع المناكير ما بعرف شو..طيب كل الspa التانين المناكير نفس السعر..و صارو يصرخو و يواقحو..اخر مرة صراحة و في احسن منهم بكتير ..ما بنصح حد يروحو صراحة إقرأ المزيد\nاسوء مكان وتعامل ، بيعملوا عروض وما بيعجبهم انك جاية عالعرض وكإنك جاية ببلاش! صاحبة المكان ما عندها ذوق ولا اسلوب مع الزباين البدكير والمنكير بيجرحوا ومش متقن بالمرة المكان وسخ ومش نضيف بالمرة… اسوء مكان وتعامل ، بيعملوا عروض وما بيعجبهم انك جاية عالعرض وكإنك جاية ببلاش! صاحبة المكان ما عندها ذوق ولا اسلوب مع الزباين البدكير والمنكير بيجرحوا ومش متقن بالمرة المكان وسخ ومش نضيف بالمرة والحمام بيقرررف ياااع عملت حمام زيت اقسم بالله روحت شعري ملبط حتى حمام ما بيحمموه ولا عمري برجع عليه واخرته يتسكر اذا ضلوا هيك إقرأ المزيد


عبارات تهنئة رمضان للخطيب مسجات - بوابة الحقيقة\nالرئيسية ⁄ اسلاميات ⁄ رمضان ⁄ عبارات تهنئة رمضان للخطيب مسجات\n1 عبارات تهنئة رمضان للخطيب مسجات\n2 مسجات رمضان لخطيبي\n3 تهنئة رمضان للخطيب\n4 مسجات تهنئة رمضان للخطيب\nعبارات تهنئة رمضان للخطيب مسجات، شهر رمضان هو الشهر الذي تكثر فيه التهاني والتبريكات وذلك لما يحمله هذا الشهر من فضائل ونعم وكرامات من الله سبحانه وتعالى للعباد، وتكون أوله الرحمة وأوسطه المغفرة وآخره العتق من النار، وهو الشهر الذي تستجاب فيه الدعوات وتفبل صالح الأعمال والطاعات ويضاعفها الله لعباده، فيستبشر المسلمين لهذا الشهر الفضيل ويتبادلون أجمل العبارات والتهاني والتي تضيف من البهجة والسعادة والسرور بينهم، ويحثوا بعضهم على استثمار ايام وساعات هذا الشهر المبارك حتى يغفر الله لهم من تقد وما تأخر من ذنوبهم، ويبلغهم ليلة القدر وهي من أفضل الليالي وهي الليلة التي تتغير فيها الارزاق والاجال بفضل الدعاء والتتوسل الى الله سبحانه وتعالى.\nعبارات تهنئة رمضان للخطيب مسجات، لدى الكلمات والعبارات قدرة على التعبير عن المشاعر والعواطف تجاه الاشخاص خاصة بين المخطوبين، والتي تضيف جو من الألفة والمودة بينهم من خلال تبادل التهاني في المناسبات او اظهار الاحترام والتقدير، وهنا نقدم مجموعة من عبارات تهنئة رمضان للخطيب مسجات.\nكل سنه وانت طيب خطيبي الغالي قلبي وروحي وعمري يا احلي “الاسم” في الدنيا.\nكل سنة وانتوا طيبين ورمضان كريم علينا وعلي الجميع خطيبي واولادي رمضان كريم. اللهم بلغ خطيبي رمضان لا يشكي هما ولا تعبا وهو في أتم الصحة والعافية وارزقه السعادة وراحة البال كل عام وانت بخير رمضان كريم.\nاللهم بلغنا شهر رمضان لا فاقدين ولا مفقودين يارب العالمين ويهلوا علينا بالخير واليمن والبركات ويحفظلى خطيبي واهلى يارب العالمين كل عام وانت بخير حبيبي .\nخطيبي حبيبي رمضان كريم كل سنه واحنا مع بعض يخليكي ليه ياقلبي.\nرمضان كريم كل عام وانت يا خطيبي الي الله اقرب وبوجود من احببتم معكم يارب احفظ لي خطيبي واهديني له واهديه لي واغفر لنا وارحمنا وبارك لنا في رمضان.\nحبيبي “الاسم” خطيبي الغالي وكل حياتي كل سنه وانا وانت وعيالنا مع بعض ربنا يبعد عننا كل شر ربنا يحميك ويحفظك يارب رمضان كريم.\nاحلى رمضان كريم مع خطيبي كل عام وانتم بخير يارب أرزقهم راحة القلب دون اكتفاء و أرزقهم طول العمر ولا تريني فيهم مكروه كل عام والجميع بألف خير.\nكل سنة وخطيبي طيب وسامحني لو زعلتك حد فيكم كل سنة وانتو طبين مباركين معافين رمضان كريم عليكم جميعا يارب.\nمسجات رمضان لخطيبي\nعبارات تهنئة رمضان للخطيب مسجات، تعبر الفتيات عن فرحتهم وسعادتهم بقدوم شهر رمضان المبارك مع وجود خطيبها وشريك حياتها، والذي أضاف جو جميل لها، فقوم باهداء الخطيب أجمل الكلمات والعبارات والتي تعبر فيها عن حبها له وسرورها بوجوه في حياتها ومشاركته مناسبة حلول شهر رمضان الفضيل، ونقدم مجموعة من مسجات رمضان لخطيبي لتختار منها ما يناسبها وتقدمها الى خطيبها بكل معاني الحب والمحبة والألفة.\nخطيبي رمضان جاء ومعاي هذا الشخص الحلو جدا لدرجة أني مو عارفه أوصف السعاده إلي بقلبي يارب هو معاي بكل أعوامي أحبك.\nخطيبي الله ينورقلبك بالقرآن ويجمعني بك في ظل الرحمن وعتق رمضان وغفران الكريم المنان وأن يجمعنا أنا وإنت ومن أحبنا فيه في دار الجنان كل عآم وأنت بألف خير ي أغلى شي في حيآتي.\nخطيبي الغالي كل عام وانتي معي، رمضان كريم\nعبارات تهنئة رمضان للخطيب مسجات،تشمل العبارات والتهاني المحملة بالسعادة والمحبة كل الاماني والدعوات للخطيب بدوام الصحة والعافية وأن يرزقه من واسع خيره ويحقق له كل ما يريدج ويرغب من الاماني والرغبات، مستغلة بركات وكرامات هذا الشهر الفضيل وان يتقبل الله منه صالح الاعمال والنيات، وهنا عرض لكم مجموعة مختارة من تهنئة رمضان للخطيب.\nمسجات تهنئة رمضان للخطيب\nعبارات تهنئة رمضان للخطيب مسجات، يطلق على الشخص الذي تقوم المرأة باختياره لتكملة حياتهما سويا الخطيب، وهي مراحل من المراحل التي تنتهي بالزواج والاستقرار، والمراد منها التعرف على اطباع وعادات كل منهم ومدى التأقلم والتكيف بينهما، ومن هنا نقدم مجموعة مسجات تهنئة رمضان للخطيب.\nابعث مع نسمات النسيم تهاني , بحلول شهر الخير والبركة , ومن قلبي وروحي ابارك لك ياغالي , وكل سنة وانت طيب وبخير وصحة.\nمما لا شك فيه أن التهنئة بين المخطوبين بحلول شهر رمضان المبارك تخلق شعور طيب وجميل ومزيد من المودة والألفة بينهما والتي تعبر الخطيبة من خلال اختيارها أجمل الكلمات على تقدير دور خطيبها وقيمة عمله ومجهوده في شهر رمضان المبارك.\nتهنئةتهنئة رمضان للخطيبرمضانعباراتعبارات تهنئة رمضان للخطيب مسجاتللخطيبمسجاتمسجات تهنئة رمضان للخطيبمسجات رمضان لخطيبي\nكلام حلو عن بداية سنة جديدة 2021 للأبن


على الشاشة من 6 حروف موسوعة رائج . على الشاشة من 6 حروف خدع لن تعرفها لحل لغز ال6حروف في علي الشاشه رهيبه . على الشاشة من 7 حروف و 6 حروف 2020 . على الشاشة كلمات متقاطعة من 6 حروف Youtube . You have just read the article ...


كسارات الصين كسارة الحجر كسارة صخور 402. محطم محطم كسارات الحجر من كسارة الحجر في ماليزيا مخروط محطم تكلفة مليون طن من مصنع الأسمنت. آلة غربلة الفحم للبيع في إيران. احصل على السعر\nالصين مصنع سحق الحجر الشهير معدات المحاجر آلات الحجر خط. الصين كسارة الفك مصنعين. 500 كسارة الفك المصنعين في الصين (انفجار إنتاج الفك محطم مصنعين الصين الصانع كسارة مصنعين في الصين آلات. آلة ...\nمحطم تاجر مصنع في باكستان VSI محطم مصنع الصين في باكستان المصنعة محطم من الصينsro vsi محطم في خط إنتاج الرمل الصخور الفك محطم تاجر في بيع مع عنوان حجر . More. مصنع السمن في باكستان. مصنع تكسير خام الرصاص 200 طن في الساعة في ...


ال جي شغاله صح\nالجهاز شكله بيكون قوي ومنااااافس وبقوه\nانا اتوقع ال. LG G3 ببتتفوق في الشاشة والحركات و المعالج و ممكن البصمه عالسوني زد 2\nلكن السوني زد 2 انا اقول سيكون المتفوق في التصميم ومواد الصنع إلي فيه والصوت و البطارية والكاميرا\nانا لا املك لا سوني ولا إل جي ولا متعصب على حد وأحب الجهازين ....وش رايكم بكلامي؟\nالهاتف بينزل النصف الثاني\nوذاك الوقت Z3 قادم\nوالايفون 6 قادم\nيا رباااه والله انه خطييير جهازي القادم باذن الله\nهههههههههههههههههه شكلك متعصب لسامسونج و عشان الاس ٥ شاشته اتش دي\nاتمنا ظهور الهاتف مقاوم للماء والغبار\nلو كان دقه الشاشه هذا صحيح بيكون خورافي\nال جي خلضل عله التلفاز لاتنافس اي جهاز ومتميز بس بشاشته\nاذا LG G2. طلع روووووووعة واحسن من S4.\nفما بالك ب LG G3\nسلام عليكم الي يحب ال جي ينطي لايك ولي مايحب ال جي ينطي ان لايك


الدليل العلمي على حكومة التفاهة ماشي حكومة الكفاءة. رئيسها هربان وبيان وزير خارجيتها غادي يدخل التاريخ فالغباء - كود: جريدة إلكترونية مغربية شاملة.كود: جريدة إلكترونية مغربية شاملة. الدليل العلمي على حكومة التفاهة ماشي حكومة الكفاءة. رئيسها هربان وبيان وزير خارجيتها غادي يدخل التاريخ فالغباء - كود: جريدة إلكترونية مغربية شاملة.\nالرئيسية > آراء > الدليل العلمي على حكومة التفاهة ماشي حكومة الكفاءة. رئيسها هربان وبيان وزير خارجيتها غادي يدخل التاريخ فالغباء\n09/07/2020 15:45 آراء\nنهار اللي تعينات هاد الحكومة فنسختها المعدلة قالو لينا حكومة الكفاءات. طبعا يستحيل واحد ماشي كفء بحال رئيسها يدير حكومة بهاد الاسم. جا عبيابة ناطقها الرسمي وهو يريب الحفلة كلها فرشها وبين ضعفها. دابا بيان البارح دليل واضح على تفاهتها.\nحكومة تخلات على مواطنيها اللي حصلو برا ودخلات من شي 43 الف قل من 8 الاف وناضت دار بيان شوهة بكل المقاييس.\nبيان كيقول باللي يسمح ل”لمواطنين المغاربة والمقيمين الأجانب بالمملكة وكذا عائلاتهم” هما اللي يقدرو يدخلو ل”التراب الوطني ابتداء من 14 يوليوز 2020 ( عند منتصف الليل) عبر نقطالعبور الجوية والبحرية” ولكن ماشي من اسبانيا اللي قريبة بل ايطاليا وفرانسا.\nولكن العبث هو خاصك دير تيست 48 ساعة قبل من الطيارة.\nيعني اللي بغى من هادوك اللي حصلو يدخلو يدبر راسو ويدير هاد الشي ولا ما يجيش. حكومة كتخلى على مواطنيها وهي اللي سدات الحدود وما دارتش كيف دول العالم وجابت هاد الناس ديالها.\nالمعارضة عوض ما دير خدمتها ناضت كتقول بلاغ مبهم. واش محتاجينكم باش نوصفوه بهاد الوصف. راه غريب وتافه ووو ولكن اش نا هي تحركاتكم والحلول اللي كتقتارحوها.


قصة بالدارجة المغربية : مذكرات معلم في المدينة | منتديات المغرب - Forum du Maroc\nبعد النجاح الذي لاقته مذكراتي في العالم القروي وخاصة التشجيع من طرفكم : ها أنذا استمر في سرد مذكراتي في العالم الحضري وطبعا مستعملا الدارجة المغربية\nللإشارة : قضيت زهاء 22 سنة في مدينة تاوريرت وعشت حلوها ومرها وعاينت أحداث غريبة وطرائف مضحكة .ستكتشفون كل هذا من خلال هذه الحلقات .(شحال من حلقة ؟ الله أعلم هههه)\nالحلقة الأولى : قسم أو كوري (écurie)\nكان التعيين ديالي فمدرسة الرازي المختلطة.بحكم اني آخر واحد التحق بيها، لْقيتْ خوتنا المعلمين والمعلمات خْداوْ التلاميذ المجتهدين وحتى اللي فيهم شوية الضو ، يعني اللي يمكن يْديرو شي حاجة فلقراية.خوكم الحوميدي لقى 55 تلميذ مْساليين.\nالنهار الأول حسّيت بْوَدْني غادي يطْراشو (يتْصامْكو) تصورو غير الى هضْراتْ غير مجموعة مَنْهوم ، بْحال الى راكْ فالسويقة ديال فيلاج كولوش.من فوق هاد الشي القسم عامر وهذا يعني صعيب التنفس .كنت كنْحَل السْراجم باش القسم يتْهوّى .\nالايام الاولى دَرْتْ ليهوم واحد التقويم تشخيصي .لْقيت باللي كولهوم ما داخلينش حتى لمْسيد.\nفالحقيقة تاوريرت فْديك لوْقيتة ما كانش فيها التعليم الأولي.كانو شي جوامع يْحفْضو الدْراري الصغار القرآن .هاد الشي اللي كاين.\nكان عليا نشوف شي خطة باش يرجع القسم عادي بْحال الاقسام الأخرى.أول حاجة جبْت معايا لعْصا .شي وحدين كانو يْبانو ليا غير ديال الصداع.تْباليت بيهوم بالهرمكة.اللي كاين هو كترات الشكايات عند الإدارة .المدير جا لعندي زعفان :\n_ اسمع أخويا راه الضرب ممنوع\nالسيد زعما بغى يلعبها علي كبير .أنا ما عمرو كنت نخاف من شي واحد .ماشي مدير هو اللي غادي يخْلعني.جاوبتو فلبْلاص :\n_ شوف السيد المدير أنت عاطيني سوق ديال لغنم او باغيني نْهار كامل حاضيهْ لكْ.واش عندك شي عقل ؟\n_ كيفاش؟ ما فهمتش\n_ غادي نفهمك.انا مْوالف نقري قَلْ من 30 تلميذ ماشي قبيلة ديالْ الهاماجْ (متوحشون)اللي عاطيني\n_ ما عندي ما نْدير لك.هداك هو القسم اللي بْقى\n_ ياك .غير الله يرحم الوالدين شحال كاين من قسم ديال اللّوّل ؟\n_ كاين 5\n_ شحال كاين من تلميذ فكل قسم من هادوك ؟\nخونا بلله بانْ تْلف .بقى يتْلعْتَم فالهدرة.شي شوية قال لي :\n_ ماشي شغلك ؟\n_ وحتى انت ماشي شغلك داك الشي اللي نْدير فالقسم ديالي\n_ انا غادي نكتب بيك\n_ سير تكتب راه ما عندك ما تقضي.غادي تْجي لجنة ويْشوفو داك المستور ديالك .شوف كيفاش غادي تْسَلَّكها.\nما زادش فلهضْرة.مشى ديريكت للإدارة.خوكم طلعو الدم .صافي ماشي غادي نكْعى .راني كْعيتْ.يا الله دخلت للقسم ، تباليت بواحد الربعة كانو يْلعبو فوق الطْوابل .عْطيتْهوم واحد السلخة ديال الله الحَدْ.\nيمكن الى قسَّحت ليهوم ، حيت جاو عندي جوج معلمات كانو يخَّدمو حدايا.\n- مالك يا أستاذ ؟ سمعنا لغواتْ عندك\n- راه طالع لي الدم مع هاد لبْراهش؟\n- غير برَّدْ يا أستاذ .أنت باقي جْديد.غادي دغيا تْلاشي(تنهار)\nشفت فيها وبقيت نضحك .المعلمة تْعَجْباتْ\n_ بْغيت نْسَوْلك الله يخلّيك : شْحال عندك من تلميذ فالقسم ؟\nالمعلمة سَكْتات بالمرَّة.لكن صاحبتها الظاهر شجاعة ، قالت\n_ انا عندي 28 تلميذ وفاطمة (يعني صاحبتها) عندها 30\n_ اوى تبارك الله انتوما مْبرْعين وانا اللي شادْ الصهدْ\n_ كيفاش ما فهمناش\n_ اجيو دخلو تشوفو\nيا الله طلّو .شافو لعجب .شي يلعب فوق الطاولة ، شي يْنَقَّزْ، شي تحت الطْوابل.المهم الحيحة نايْضة.\nالمعلمات بْجوجهوم حشْمو .واحدة بْداتْ تْشوف فْلخْرى\n_ اوى آش أضْهرْ ليكوم يا أستاذات ؟\nمازادوش كلمة وحدة .بَعْدو عليا شي شوية.شفْتهوم يتكلْمو بيناتهوم.\nخليتهوم ودخلت للقسم .عاود تاني جْبَدْت لعصا وطحت على شي وحدين ...هاد الشي غير باش نْرجَّع الهدوء للقسم.\nدازت واحد الرْبع ساعة .المعلمات بجوجهوم جاوني\n_ اسمح لينا واحد الدقيقة يا أستاذ\n_ نعم ما كاين مشكل\n_ غادي ناخدو ليك التلاميذ اللي من المفروض كانو عندنا\n_ يا الله تفضلو ، غير أو كان .....\n_ غير أو كان واشتا (أشنو) ؟\n_ بغيت نقول عنداكوم عاودْ تاني تختارو المزيانين ديال هاد الديشي وتْخلّيوْ لي صْحابْ الصداع\n_ أحشومة أخويا\n_ ظاهرة عليكوم لحشومة أنتوما\n_ واش رك أخويا تْعايرنا\n_ حاشا ، انتوما اللي راكو تضّحْكو عليا.واش انتوما ب4 خْتريتو التلاميذ الزينين وْ خلّيتو لي غير لَمْقَرْعْشين (الكوسالى)\nيمكن دابا عاقو باللي انا واخّى جْديد ماشي كامبو\n_ دابا آشنو هو المعمول ؟\n_ تردّو ليا التلاميذ ديالي اللي كانو فاللائحة الأصلية\n_ واخا غادي نْشوفو مع المدير\nاللي وقع هو أنه مْشاو المعلمين ديال التحضيري (القسم الأول ) عند المدير .كانو 3 ديال المعلمات ومعلم.\nالمهم عاود تاني رْجعت للقسم .لكن هاد المرة بْحال الى لصْداع نْقَصْ.يمكن حتى هاد لبْراهش عاقو باللي أنا واعر.هي هاديك سكتو ..او تقريبا سكتو ، لأنه كاين شي مجموعة مازال باغية الهرمكة.\nالمهم جا وقت الخروج بعد الحصة الاولى.كاين واحد الاستراحة ديال 5 ديال الدْقايق.موراها يدخل فوج آخر يْقرّي حتى لطْناش وال25 دقيقة.هاديك هي لوقيتة اللي خاصني نرجع فيها باش نخدم لعْشية\nاللي وقع اني تْفاجأْتْ بأن التلاميد رجعو 32 تلميذ او 34 (ما رانيش عاقل) بانو لي شي كْمامَرْ(وجوه) جدادْ ما عمرو ما شفتهوم.\nلقيت فالمكتب لائحة أخرى فيها الاسماء ديال التلاميذ.هي هاديك بْديتْ نْعيّط عليهوم بالواحد.كل واحد يْرَدْ علي : حاضر أو حاضرة\nغير ساليتْ ، بانو لي شي وحدين ما عيَّطْشْ عليهوم:\n_ اوليداتي يمكن راكو تالفين .انتوم ما مْسجْلينْش عندي\n_ أستاد كُنَّا عندك البارح\n_ دابا ما بْقيتوشْ.سيرو شوفو المدير.\nلمهم غبْرو .\nهاديك لعشية ما درتْ والو من غير كتبت المعلومات على كل تلميذ.الحمد لله ، كاين شي تلاميذ نْقيّين ومن عائلات قارية.هدا بعدا غادي يْساعدني فالخدمة ديالي.\nالحلقة الثانية : الكاراج والبولة (lampe)والجوع\nفي الحلقة الثانية من مذكراتي في المدينة ، غدي نحكي ليكوم على حياتي الشخصية من نهار تعينت بمدرسة الرازي.\nالمهم داك النهار اللي وقعت فيه على محضر الدخول وتعبئة المعلومات الشخصية ، داك النهار مشيت للأوطيل ويمكن حتى بالنسبة لليوم الثاني والثالث.\nفداك الأسبوع ، مْشيت عند صاحبي مول الحانوت عبد الله باش ناخود الرسائل ديالي.هضْرة تجبد هضْرة تْكلَّمنا على لكْرى.هي هاديك، قال لي : كاين واحد المحال فيه الما والضو ويقدر يصلح لي.سوّلتو فين كاين.جاوبني باللي موجود شوية بعيد فواحد الحي سْميتو بْلان الحلفا.قلت لو باللي ما كاين حتى مشكل حيت معايا اسمهان .\nالمهم اتفقت معاه نمشيو نشوفو المحال.الغدّ ليه مع العشرة ديال الصباح .لوقيتة اللي نخرج فيها من الخدمة. فعلا مْشى معايا راكب على لاموطو ديالي وصلنا لشي دروبة سبحان لله العظيم دكروني بالطرقان ديل أولاد سليمان.وقفنا حْدى واحد الكاراج ، أو هو يقول ليا : هذا هو المحال اللي تكلمت لك عليه\n_ واه واش انا وجه سيمكا (simca) باش تْسكّني فكاراج ؟\nخونا بالله ما غضب ما والو .افتح الكاراج وقال لي تفضل.\nدخلت .الصراحة كاراج نقي : فيه ناموسيا (سرير) وطبلة وفيه روبيني(حنفية) وسطل وحتى لبوطاجي .يعني مجهز .\n_ واخا أخويا وهاد الكارافان(caravane) بشْحال لكرى ديالها ؟\n_ دابا تكلمتي بالمعقول.هادي أسيدي غير 100 درهم ولكن أنا غادي نْخليها لك ب70 درهم وما تخلّص لا ما لا ضو.\nفعلا هادي همزة الى طاحت فْيد شي بخيل ما شي غير يسكن فيها راه يقدر يْخلّيها ورت لولادو وأولاد وْلادو.بقيت نْخمّم باش نشدْها غير حتى نلقى شي دار او مع منْ نسكن\n_ هاديك هي قلت لو : صافي أخويا غادي ناخودها بعدا هاد\n_ اوى طلّع ب70 درهم .\n_ هاهي وزيد عليها هاد العشرين درهم بوربوار(pourboire)\nالمهم دابا خاصني نمشي لولاد زايد باش نْجيب حوايجي.\nمع ديك الجوج والنص لوقيتة ديال الخروج ديالي مشيت للفرعية اللي كنت نخدم فيها او اللي خدمت فيها 10أيام أو أقل.مين وصلت للمدرسة لقيت يا الله جوج معلمين .يعني الثالث مكاينش وهدا يعني ان واحد فيهم راه شاد العربية والفرنسية.\nالمهم سلّمت عليهوم .هي هاديك عرضو علي نشرب معاهوم أتاي.\nمن الزّهر كانو يا الله فاش جابو ليهوم برّاد ديال أتاي مع حرشة مدهونة بالسمن والعسل.\nحْنا كانكلو ، جا الشيخ عبد الرحمان .\n_ تبارك الله على مولاي عبد الحميد .هادا نهار كبير .غادي ان شاء الله تْقصّر معانا\n_ لا اسمح لي بزاف الحاج.انا جيت غير باش ناخود حوايجي ونمشي.\n_ اوى غير ديرها او بات معانا\n_ ما يمكنش غدّى ندخل بكري ولكن هادا وعد مني نهار الجمعة غادي نجي ، غير وجدو الطعام (كسكسو)\n_ واخا .ما تكون غير على خاطرك\nفعلا خْديتْ حْوايجي ومشيت لتاوريرت.\nفالبيت الجديد ديالي حطيت البوطة ولمّاعن والفراش .قبل ما نخرج عمّرت المدكّرة اليومية .\nباش نبدّل الجو ، مشيت للقهوة باش نشرب شي كاس قهوة بالحليب ونْرد مجاجي.\nانا هاكْدا ، جا عندي أحمد (الأخ ديال حفيظة) باين مفْليبي (يعني مقرقب )\n_ خويا حميد ما نقدرش نلقى عندك واحد الميلة ؟\n_ واش أخويا كالو لك انا عندي البانكا\n_ الله يرحم الوالدين غير اعْتقني باللي كاين\n_ واخا هاهي 5 دراهم وما تبقاش ادّور بيا\nمشى خونا بالله وبقيت بوحديتي حتى لْديك التسعة ديال الليل .رجعت للبيت بعدما دُزْت على الشريف وخديتْ ليا شوية كفتة فالخبز\nهاد السكن بقيت فيه قل من شهر على ودّاش واحد النهار شي معلم خدّام معاي قال لي كاين جوج معلمين باغيين يْزيدو شي واحد معاهوم.\nمْشيت معاه باش نشوف الدار.هاد الدار تبان مزيانة ونقية .فيها جوج بيوت وكوزينة ووسط الدار.المعلمين بجوجهوم استقبلوني وعرفوني بنفسهوم .الاول سميتو عبد النبي والثاني البكاي.\nتكلمنا على لكرى .واحد فيهم قال لي : هاد الدار راحنا كارين ها ب350 درهم للشهر .\nالتاني قال لي : واش باغي تسكن بوحدك فالبيت او تختار بيت مشروك.\nفالحقيقة ما فهمت والو\nشرحو لي الأمر : الى خديتي بيت غير بوحدك غادي تخلص 150 درهم وحنى بجوج نخلصو 200 درهم\n_ واخا نخود بيت بوحدي\nمن غدا غادي تسكن معانا\nديك لوقيتة كنا يمكن فأواخر اكتوبر .جات مزيانة .هي هاديك ما غاديش نخلص مول الكاراج\nالعشرة مع هاد الخوت ماشي صعيبة بل مستحيلة .هاد الناس الله يستر كيتغداو بالبيض ويتعشاو بالبيض وبين لغدا ولعشى كيشربو أتاي مع الخبز والزيتون.\nريحة المرميطة ماكايناش عندهوم.\nالنهار الأول جا خونا بالله (عبد النبي) جاب 3 ديال البيضات ، هرّسهوم حدايا ودارهوم فالمقلى .دغيا طابو .عيّط على صاحبو : البكاي لغْدى راه واجد.\nخوكم على نيْتو بان لي هاد الشي قليل : صبْرو شي شويا ، غادي نْجيب شي قرعة موناضة\n_ واخا ولكن ما داخلاش فالحساب\n_ ما تقلقش انا باغي نْبرّعكوم\nفلعشية ، خونا بالله عاود الدّيسك ديال لغدى : 3 ديال البيضات\nيا الله فاش تعشينا قلت ليهوم : لله يرحم الوالدين بغيت نعرف البرنامج ديالكوم في الأكل\n_ راك تشوف أخويا البيض فالصباح والبيض فلعشية\n_ واش ماكاينش المرميطة ؟\n_ أخويا ما كرهناش ولكن على حسابك\n_ انا الَخّوت يمكن ما غاديش نتْعاشر معاكوم\n_ علاش أخويا ؟\n_ اولا انا كنت كناكول البيض البلدي ، غير فوق الشبعة.تانيا البيض الرومي ما شي مزيان للصحة كيْضرْني فالمعدة ويْدير لي الحساسية\n_ إوى اخويا خاطرك\nفعلا بْقيت ناكول برّا اللي بغيت .بعض المرات كنْجيب معايا كاسكروط باش ناكلو فالدار.الحمد لله ما كنتش نلقاهوم فالدار والا كنت غادي نضْطرْ نتقاسم معاهوم.\nواحد النهار لقيت البولة (المصباح) ديال المرحاض محروقة.\nشي شوية جا عبد النبي وقال لي : واش انت اللي حْرقتي البولة؟\n_ لا أخويا أنا لقيتها هكدا\nحْنا فالهضْرة ، جا البكاي.\nقالّو عبد النبي :\n_ أنت اللي حْرقتي البولة؟\n_ ماشي أنا\n_ اوى شكون اللي حْرقها ؟\nبقين فالهضْرة الخاوية.شي شوية لقيت الحل : صافي انا غادي نمشي نشري بولة جديدة\nعبد النبي ما بْغاش : والله ما تشريها .انا حالف .هو اللي يشريها على حقّاش هو اللي حْرقها\nالبكاي ضحك وقال لو : واخا غادي نشريها ولكن غادي تشوف\nخونا البكاي شْرى البولة .مين يدخل للمرحاض يْركَّبها ، مين يخرج يْحيَّدها\nبقيت نشوف هاد خيْنا والبخل ديالو فين وصل.واه بنادم جيعان فماكلتو وفشرابو وفتصرفاتو\nالمهم واحد النهار حْضيتو مين بغى يْحيد البولة وانا نقول لو : خويا البكاي حشوما عليك انت تقضي غراضك فالضو وحْنا تخلينا فالضّلمة\n_ أنتوما ما بغيتوش تخلصو البولة\n_ هاك خويا انا للي غادي نخلّصها.\n_ لا صافي راها خالصة ولكن خاصّك تعطيني حقك منها\n_ شحال حقي أخويا ؟\n_ اعطيني 15 دورو (ريال)\n_ هادا ماكان .هاك ها 20 دورو\n_ لا أخويا هاك الصرف\n_ دابا ما غاديش تْحيَّد البولة\n_ واش حمقتي .خاصك تْحيّدها مين تخرج من المرحاض\n_ ولكن علاش أخويا ؟\n_ عبد النبي باقي مامخلًّصشْ الحق ديالو\n_ واخا انا غادي نْخلّصْ حقو\n_ ما مْعاناش\n_ واه .شوف رمي عليا البولة ديالك أنا غادي نشري وحدة جديدة\nداك الشي اللي درت .غير او كان شْريتها عليه ب50 ريال وخا هي كتسوى غير 45 دورو\nمن داك النهار نْدمت اللي خلّيتْ الكاراج وسكنت مع قبيلة الجوع\nعلى كل حال رّجعت لصاحبي عبد الله ، لقيتو كْرى الكاراج وهاد المرة كْراه ب150 درهم\nاوى خاصني نرحل باش ما كاين\nيتبع يوم الإثنين القادم\nنحن في سفرياتنا بالكاميرا نتابع اخونا حوميدي وماصدقنا ان انتقل بنا من البادية الى المدينة حتى ظهرت متاعب من صنف اخر مشاكل السكن وكراء الكراج ووعورة الحي ومسالكه\nدائما اخي حوميدي مبدع في حبك واسلوب القصة\nالحلقة رقم 3 : المفتش يْقلّب على جْوى منجل\nفي هذه الحلقة سأعود إلى حياتي العملية.كيف ما قلت من قبل ، بعدما أصبح القسم مْقادْ وارْجع عندي 36 تلميذ ، خْدمتْ مزيان اُو ما قصَّرْتش فالعمل مع التلاميذ. تصورو أنا اللّول يمكن فالمغرب اللي فكّر يْلوّن الصويرات.فديكْ لوقيتة كانوباقيين بالأبيض والأسود بحال الأفلام ديال اسماعيل ياسين. من الأعمال الشخصية ديالي كنت كنْجيت مورْسوياتْ (قطع) ديال الجرائد نعطي لكل تلميذ مورْسو (قطعة ) من الجورنال ونطلب منّو يحسب الحرف اللي قريناه .اللي لْقى أكبر عدد ديال داك الحرف عندوجائزة.كنت كذلك نوزع عليهوم بطاقات ديال الحروف .كل تلميذ عندو مجموعة ديال الحروف وخاصو يْصاوب بها كلمات سبق لينا قْريناها.\nالصراحة في ظرف شهر ونصْ التلاميذ ديالي بْقاوْ يطيرو (بلا جنْحين) فلقراية.تقريبا كولهوم يقراو ويكتبو . فشهر دجنبر كنت مرتاح مع راسي.يا الله نعطيهوم التمارين ونمشي للمكتب ديالي نْقاد لوراق اونقرى شي كتاب نكون جبتو معايا.\nواحد النهار كنت صايم (الله يقبل) .كانت الله أعلم ديك الجوج ، يعني كان باقي واحد 30 دقيقة للخروج.حسّيت بشوية ديال لعيا ، هاديك هي مْشيت نستراح فالمكتب.كانو التلاميذ كيرسمو على وداش كانت عندهوم حصة الرسم.\nانا بحال الى ساهي دخل المفتش على غفلة.خونا بالله يسْحاب ليه غادي نشوفو نمشي نجري لْعندو.خوكم الحوميدي كان فاتكي (fatigué)ومن الفوق ما كنتش عارف باللي هدا هو المفتش.انا بانْ ليا بحال شي أب ديال تلميذ جا يْسوّل على ولدو.انا باقي كالسْ ، قلت لو : تفضل أسّي محمد .راني شوية عيّان ، أجي قرّب عندي وما تاخودهاش مني قلّة صواب.\nخونا بالله ما عجبوش الحال : تبارك الله على المعلم .واش ما عرفتيش شكون أنا ؟\n_ الصراحة لّا ولكن ماشي بعيد تكون الأب ديال شي تلميذ\nضحك خونا بالله وقال لي : نوضْ راك مع المفتش\nخونا بالله يسْحابلو غادي نمشي نجري عندوونقدّم لو الاعتذار ديالي .بالعكس زاد طَيَّرْهالي بالطريقة ديال الجواب ديالو .على داك الشي ، ردّيت عليه : من بعد أخويا واش باغي تخْلعني ؟\nالمفتش ما كانشْ ناوي على هاد الجواب قْلبها لدرب ليهود (هادا مصطلح وجدي المعنى ديالو ولّى ظريف ، بمعنى آخر بغى يْجاملني ): واش هادي طريقة باش تستقبلو الضياف ديالكوم؟\n_ حاشا أالسيد المفتش ولكن راني شوية عيّان حيت راني صايم\nليهودي دغيا شْعل : الى كنت مريض أسيدي ديرْ رخصة أو سير للطبيب\nصافي هاد خونا بالله راه يْقلّبْ عليها .على داك الشي خنْزرت(شَفْت فيه غضبان) فيه مزيان وقلت لو : شوف أسي محمد أنت اللي راك تقلّب على الطبيب\n_ كيفاش ؟\n_ غادي تخْرج من القسم والّا غادي نَضَّربك ونْديرْ لك شي فضيحة حدى التلامد.يا الله بينكا ( يعني برّا)\nخونا بالله مشى او هو يتوعد : غادي نكتب ، غادي نْدير .......\nشفتو مشى نيشان عند المدير .شي شوية بانو لي شي معلمين يلتاحقو بالادارة.المهم قلت مع راسي : ماشي سوقي ومن الفوق هاد خيْنا آش عندو يْدير؟ ياك راني مْرسَّمْ .\nالمهم بقيت مْريّحْ فالمكتب. دازت واحد الربع ساعة ، جا عندي المدير وقال لي : يا أستاد واشتا عندك مع المفتش ، راه بان ليا فيه الخلعة.\n_ والو ، شوف هو اللي واشتا عندومعايا\nالمدير ضحك وقال لي فْوَدْني : واش بصّاح كنتي غادي ضَّرْبو ؟\n_ بحال هداك الكَمْكومْ راه وجه البونيا (اللكمات)\nالمهم المدير قال لي : برّد السوق أأستاذ أنت باقي جديد ، غادي تهلك غير صحتك\nقبل ما يمشي حيت كان وقت الخروج ، قال لي باللي المعلمين جاو وتكلمو مع المفتش وراه ما غادي يْدير والو ولكن خاصني نحْضي راسي مْعاه على حقّاش غادي يْدير ليا شي تفتيش فْأقرب فرصة ماشي بعيد مورا العظلة ديال الدورة الأولى\nالمهم دق الجرس وخْرجت في حالاتي بعدما رْكبت على اسمهان ديالي (لاموطو، هدا تنبيه لهادوك اللي ما مْتبْعينشْ القصة ديالي الأولى )\nيومان مورا الحدث جا عندي المدير .قالك أسيدي بْغى يْدير ليا زيارة.الشغل باين .خونا بالله (المفتش) طْلب من المدير يشوف عن قرب الخدمة ديالي.\nخوكم الحوميدي ديما داير الميزاجور (MISE A JOUR) يعني حاضي سْواريه مزيان\nالسيد المدير حْضر لي فحصة الرياضيات وحصة القراءة .عجبو الحال بزاف.أنا لْعبتها عليه كْبير.قلت لو :\n_ السيد المدير تعطي للتلاميذ ديالي أي كلمة غادي يقراوها بشرط يكونو الحروف هادو اللي فالسبورة\n_ واخّا غادي نْشوفو\nالمهم بْدا يكتب فالكلمات والتلاميذ يقراوهوم بالزربة\n_ واه هاد الشي عندك مجهاد\nالمهم قبل ما يودّعني أعطاني التقرير اللي كان كاتبو فالوسخ وقال لي : الله يرحم الوالدين الى ما تكتبو ليا فورقة نقية وتْجيبو ليا فلعشية باش نصيفطوه لهداك الك.....\n_ شكون الكي....\n_ ههه على المفتش راه مشات لي سميتو\nالتفتيش في التعليم المغربي في بداية السبعينات\nكان همه الابتزاز والتهكم على المعلم المتخرج من المدرسة لتكوين المعلمين\nوالى غاية التسعينات تلاشت هذه الفكرة نظرا ليقظة المعلم وفضحه لهذا الجهاز المراقباتي\nوبفضل وجود النقابات التعليمية والتي للأسف تغيرت سلوكاتها تجاه المعلم\nنشكر اخينا حوميدي على اطلاعنا على ماعانيناه في فترة البداية\nويستحق التقدير والتكريم على هذه القصة الشاملة لحيثيات التعليم الابتدائي برمته\nالحلقة رقم 4 : سكران ويعرف باب قِسْمو(الجزء الأول)\nفي هذه الحلقة سنعود من جديد إلى حياتي الشخصية. كيف ما سبق قلت ليكوم خاصني نرحل باش ما كاين. الحمد لله لَوْجيبة جابها الله .واحد الصبحية يا الله فاش خارج تْلاقيتْ مع واحد المعلم سْميتو محمود.ماعمرو ما شفتو حيت هو كيخدم فالفوج الثاني.المهم يمكن أسمع بلخبر ديال المفتش ، جا باش يعرف الحقيقة لأنّه على حساب ما قال لي : المعلم الجديد (اللي هو أنا) ضْربْ المفتش بروسية وْخَلّى نيفو يْسيل بالدم.وراه المفتش مسكين فالسبيطار اُو زيدْ أُو زيد...المهم شي هدَرة خاوية دْيال الأفلام الهندية.\nحْكيت لْخونا بالله اللي وْقع بالضّبط.سّي محمود واخّا هَكْدا ما تيَّقْش.ماشي شغلي\nلكلام جابْ لكلام وجات الهدْرة على لَكرى .خونا بالله فرّحني مين قال لي باللي هو ساكن فالدار ديال الواليد غير بوحدو وراه ماكرهش يزيد معاه شي واحد يسكن معاه حيت هو ما تيْفيقْش بكري.فْلَبْلاصْ قلت لو انا معاك .مين سوّلتو على لكْرى ، قال لي : بَشْحال كنت كاري ؟\nجاوبتو : ب200 درهم .\nقال لي : هي اللي غادي تعطيني كل شهر\nالدرّي يْبان معقول وْحدّو حدْ راسو.من الفوق كْريم ، قال لي : راه باقي للشهر 10 أيام .أجي تسكن بْلا ما تْخلّص.\nجْبَرْتْها من الجِنَّةِ والناس .دغيا قلت لو : غدّا هاني عندك\nفْديكْ لعشية ، مْشيتْ جْمعتْ حوايجي .شافني البكاي :\n_ اوى خويا واش ناوي تْفارقنا ؟\n_ واه أسّي البكاي.ما نقْدرشْ نْبقى معاكوم\n_ عْلاش أخويا ؟ واشْ كاينْ شي مشكل ؟\n_ نْعامْ .مشكل البيض\n_ كيفاش البيض ؟\n_ الطبيب قال لي ما خاصنيش ناكول البيض\n_ اوى ما تاكلوشْ\n_ عندك الحق ولكن انتوما كتاكلوه\n_ واشْ دخَّلْنا حْنا مْعاك ؟\nكان خاصني نْفَسَّرْ لو باش يقتنع: اللي كاين هو انا ما باغيشْ نجمع لفلوس.انا باغي نتْبرّع مع راسي\n_ البكاي ضحك : زعْما حْنا قرْزازة(سقرامين)\n_ اسمح لي أخويا البكاي انتوما خاصكوم تدخلو للتاريخ.\nبالطبع ، ما بغيتش نزيد معاه فالنقاش.مْشيت في حالاتي للْبيتْ ديالي باش نجمع حْوايجي.\nالغد ليه مع ديك العشرة مْشيت للدار الجديدة بعدما أعطاني محمود الساروت وبيّن لي الموقع ديالها.فعلا الَخّوت دار واش من دار.فيها البالكون وفالطابق الأول.لبيوت كاين 3 .كاين الحمّام فيه البانْيو والكوزينة كبيرة تقدر تلعب فيها ماتش ديال الكورة.كاين السطح كبير وواسع\nالمهم دار مشمسة وتسْتاهل حتى 500 درهم.\nاالكوزينة مْجهزة حيت فيها الثلاجة والبوطاكاز (المطبخ) وماشينة الصابون.خونا بالله راه بورْجْوا (غني) مع راسو\nالمهم هدا شجعني باش نْدير لغدا.اللي كان هوأني مْشيت وشْريتْ نصْ كيلو دجاج ، كيلو بْطاطا وشوية بْصل وماطيشة .\nاطْبخت ليها واحد المرميطة دايزها لكلام .باش تزيد بنّة على بنّة زدْتْ ليها الزيتون وضامة البنّة كنور\nتْغدّيت مع ديك الطْناش .الباقي خلّيتو فالطنجرة وكتبت ورقة لْخونا بالله باللي هدا راه حقو من لَغْدا\nهاديك لعشية بحال الى جاني النعاس .يمكن راكو عرفتو علاش ؟ لّا ما شي حيت زَنَّدْتها بطاطا ودجاج .على ودّاش شْربت\nمين تشرب اللبن وتضْربْ فيك الشمس راه تْجيب لك النعاس.داك الشي اللي درت فالقسم.\nمن بعد فقت كانت الساعة الجوج .يعني ما باقي والو باش نخّرْجو\nالعلاقة مع خونا بالله نقدر نقول باللي مرّاتْ بتْلاتَى ديال المراحل.\nالمرحلة الاولى دامت تقريبا شهر.سّي محمود كان يْبان عاقل ودريويش .حيت كنا نتلاقاو غير فلعشية مورا المغرب .كان هو اللي يتكلف بْلَعشا.هوخاطيهْ الطْياب (الطبخ) حيت كان يمشي عند واحد صاحبو ويجيب طنجرة كل مرّة واشْ فيها .مرّة الحمّص بالكرعين ، مرة لحريرة ، شي مرّات مْريقة باللحم وحتى شي مرّات أخرين يْجيب كسْكْسو.من بعد قال لي هادي سْميَّتْها "خرْدولة"\nخونا بالله وكّال كبير يصلاح يسكنن مع بركاش (الله يرحمو)\nالمهم كنّا نْرِيْحوفالبيت التالت باش نْوجدوالتحاضير أو نْصَحّوالدفاتر .فالحقيقة انا اللي كنت نْدير هاد الشي ، هو كان غير يحكي لي المغامرات ديالو.\nالمرحلة التانية ، خونا بالله ما بقاش يْبان فلعشية واخّا أنا جاتني مزيانة حيت كنت كنْديرْ الخدمة ديالي بلا ما يْبرزطني .ولكن اكتشفت انّ خونا بالله يدخل للدار مع ديك العشرة ديال الليل يتْمايل وجْهو أحْمر.سّي محمود كان سكران بالمعقول.غير يشوفني يبْدى يضحك ويكول شي كلام ما عندو حتى معنى.كنت نْوصلو للبيت ديالو ونقولو : نْعس اخويا محمود راك باين خابطها .\nمسكين كان بعدا يسمع .هاديك هي يْطيح كاوْ.\nفالصباح نمشي للخدمة وخونا بالله باقي ناعس ، نرجع من الخدمة ما زال خيْنا ناعس .مين نْفيْقو يْنوضْ كي المدعور ويمشي هاكدا بلا ما يفطر.ولكن من بعد قالو لي شي ناس (بركاكة صْحاح) باللي خونا بالله كيفطر فالقسم.\nالمرحلة التالثة صافي السيد أدْصَرْ، بْدى يْجيبْ صْحابو للدار باش يْقَصْرو.كنت واحد لوقيتة نكْلسْ معاهوم وكنْشوف فهاد البشر اللي بارك يْعَمَّر كرشو بْلحْرام.\nالعجيب فالأمر كنت نْشوفهوم يْرِيْحوعلى شكل دائرة .يْجي اللّوّل يْعَمَّر كاس ديال الرّوج (كاس صغير )\nيشربو فْجُغْمة وحْدة.من بعد يْدوّزْ القرعة والكاس للتاني.هداك التاني يْديرْ بْحال اللّوّل .من بعد تمشي للتالت وهكدا حتى يْدوزو كاملين.ما كاين لا هدْرة لاكلام ، غير مرّة مرّة شي واحد يضحك ، يتبعوه اصحابو بلا ما يعرفو أعلاش راه ضْحك\nبان لي هاد السكايرية ما فيهوم خير.هي هاديك بْقيت نمشي لْبيتي ونْسَدْ على راسي\nخونا بالله عاقْ باللي ما عْجبنيش الحال.بقى شي مرّات يسكر برّا .\nالمهم واحد النهار جاب واحد السيد يخدم فالبنك الشعبي .السيد باين عليه محترام بزاف ولكن زايد فيها شي شوية ديال النخوة والبُخْ.تصورو مين سلَّمت عليه ، دغيا مشى يغسل يدّيه بالما والصابون.زعما راه فيا الميكروبات.هادا باينا كون شاف لمْرامط ديال خونا بالله غادي يقدر يسكت ليه القلب.\nواخّا هكدا بعدا هادا خاطيه الشراب.\nالمهم شوية شوية بْقينا أنا ويّاه صْحاب .كنا كنخرجونتعشاو برّا اِمّا اللحم مفور او الكفتة\nحتى هوما عجبوش المنظر ديال خونا بالله والسكايرية اللي كان يْجيب والمشكل زادوفيها حتى لبْنات\nصافي هدا باغي يْشوّهنا .صاحبي الجديد (سميتو البركة) قال لي انا ما نقدرش نسكن مع هاد السكايري .السمعة ديالي راها في خطر .راه البنك الى ساقو لي لخبار يقدرو يجْريوْ علي من الخدمة\nالمهم قلت لو :\nغير صْبر حتى لآخر الشهر راه كاينة واحد الدار زينة لكْرى ديالها غير 500درهم.\nفعلا بْقينا صابرين ولكن انا واحد الحاجة بْقيت نْديرها مع خيْنا.النهار اللي يسْكرْ فيه، فْداك الصباح ما نرجعش للدار باش نْفيْقو، نمشي نيشان عند صاحبي مول الحانوت ونبقى عندو حتى لْديكْ الطناش عاد نرجع للدار غير باش نتوضى ونصلّي الظْهور.شي خاطرات نلقاه ، يا الله فاش فاق.زعما خونا باغي يْلومني : حْشومة عليك خويا حميد .علاش ما فيَّقتْنيش؟\nانا نْرد عليه : واش أخويا أنا لمْرى ديالك ؟\nما يلقى ما يْرد\nبالنسبة للمدرسة المدير صافي طْلع لو الدم معى خيْنا وجاب لو واحد النهار المفتش.\nفلوقيتة اللي جا المفتش ، لْقاه يفطر فالقسم.المشكل ماشي لفطور : ما لقى عندولامدكرة يومية لا تحاضير وحتى الدفاتر ماشي مْصَحّين.\nخونا بالله بْدى يبْكي ويرغب.المفتش شاف من حالو وقالو غادي نرجع ليك بعد أسبوع وخاصّك تكون واجد.\nهداك الاسبوع خونا بالله زاد دُوزَا فالنشاط والتقصار.فالنهار اللي يْجي المفتش دار شهادة طبية واعطاهالي باش نْوصّلها للمدير\nيتبع الجزء الثاني غدا ان شاء الله\nأسجل لك أخي حوميدي انطباعاتي حول شغفنا بقصة مذكرات معلم في المدينة\nواشيد بما تصفه بتدقيق عن وضعية المعلم وفيه ذوبان في المجتمع المغربي\nوان لم يسلم من معانات محنة في حين اخرون في ارقى المدارس النموذجية\nولا يعانون من الاقسام المشتركة ناهيك عن اكتظاظ لا وجود له\nوامام هذه المقارنات نرجو تحسين وضعيته المادية في الاماكن الوعرة والنائية وتوفير سكن لائق له\nوارجاع الكرامة السابقة لهذه الشمعة التي تحترق من اجل اعطاء نور يتخرج منه قياد وباشوات ووزراء اما المسكين ماذا جنى الا المعانات ومازال يعاني\nالحلقة رقم 5 : سكران وْيَعرف داري الجْديدة(الجزء الثاني)\nفالنهار اللي يْجي المفتش دار شهادة طبية واعطاهالي باش نْوصّلها للمدير\nالمدير غير شاف الشهادة الطبية ، قال لي : هاد المسخوط غادي يفضحنا مع المفتش\nأنا ردّيت : لّا والله الى مسكين راه مريض\n_ مريض ؟ واش هو ديما خابطها ويْجي للمدرسة سكران...\n_ نْعام أالسيد المدير ولكن يعرف الباب ديال قسمو\nالمدير ضحكاتو هاد العبارة .بْحال الى برْداتو ، أُهو يقول لي : غير الله يْسلّك هاد النهار على خير.\nالمشكل أن الله ما استاجبش .المفتش جا وقلّبْ على خونا بالله .حيت ما لْقاهش ، رجع زعفان بعدما أخبر المدير باللي غادي يتّاخد الإجرائات القانونية ضد المعني بالأمر.\nهاديك هي ، المدير عيّطْ لي باش يعلمني باللي كاين.زاد قال لي : كولْ لصاحبك يمشي يْشوف كيفاش يْديرْ مع المفتش .راه مْحمَّضْها بالمعقول\nالمهم مين ارْجعت للدار ، لقيت خونا بالله مع شي اصحابو باركين يشربو وناشطين مع ريسانهوم.غير شافني ، قال لي : جيتْ أخويا حميد...اوى المفتش جا بعد ؟\n_ جا او سوّلْ عليك\n_ ياك بعدا ؟\n_ ايه أخويا وراني شمّيت فيك ريحة لحْموضية\n_ باينة حيت راني كنشْرب\nقبل ما نْخليه ، جاوبتو : قضيتك حامضة وماشي بعيد يجريو عليك من الخدمة\nدازت أيامات وجا آخر الشهر .صاحبي البركة مْشى معيا للدار الجديدة اللي كْرينا.حتى هي فيها 3 بيوت وْكوزينة.الكرْيَة ديالها كيف ما سْبقْ قلت ليكوم : 500 درهم للشهر.\nالبركة شد بيتو أطَّلْ على البالكون وانا خْديت بيت عندها جوج ديال الفاصاداتْ.بالنسبة للأكل خونا بالله حيتْ نْقي بزاف ما بغاش يعاشرني فالماكلة.قال لك أسيدي هو كيبغي ياكول فالريسطورا (المطعم).خليتو على هْواه.\nواحد الْحَدْ كنت جاي فالتْران من وجدة لتاوريرت ، تْلاقيتْ مع واحد المعلم .غير شفتو عرفتو.كان مسكين هازْ فْيدّو التوزيع السنوي .\nوْأنا نْخاطْبو : أنت باينة معلم ؟\nجاوبني : وحتى أنت باينة عليك معلم؟\n_ واه كي درتي باش عْرفتيها ؟\n_ ما يْسوَّلْ فالمعلّم غير المعلّم\nهي هاديك ولّينا أصحاب.الصراحة كان نعم الصديق.راه مازال صديق ديالي لحد الساعة\nمن العجيب الصدف كنت نكتب فهاد الحلقة مين جا لعندي للدار .هاد صاحبي سعيد عزيزة عليه اللوبيا.تْصورو انه يقدر ما يمشيش للخدمة الى عرضو عليه ياكول اللوبيا.\nمن الزهر ديالوهاد النهار لَوْلية (الزوجة) كانت طابخة اللوبيا.\nالمهم مين وصلنا لتاوريرت ، سوّلتو واش عندو فيت يْباتْ .ردْ عليا باللي غادي يْشوف شي أوطيل على قد الحال.خوكم كريم ، أعْرض عليه باش يْبات عندو حيت الدار كبيرة\nخونا بالله فْرح ومشى معايا.\nمين دْخلنا للدار ، كان البركة كيشرب القهوة.\nبْحال الى البَنْكاوي ما عجبوش الحال ولكن جاوبني (زعما يدفع الهدْرة) واش هاد السيد باغي يكْري معانا الدار ؟\nصاحبي سعيد هو اللي جاوبو : أنا خو مول الدار\nالبركة صْفار ودْبال : اسمح لي أسيدي ما تدّيهاش مني قلة صواب.\nهاديك هي انا اللي ادَّخَّلْت : شوف البركة هدا ضيفي وماشي شغلك فيه.\n_ صافي اخويا غير اسمح لي\nالمهم مشينا للبيت ديالي باش نستراحو من بعد خرجنا باش نتعشاو .كاين واحد السيد يلْغاوْ لو الشريف كيتْقنْ الكفتة.تعشّينا عندو.سعيد هو الّي خلّصْ\nفالغد ليه صاحبي سعيد مشى للفرعية ديالو بعدما وعدني يْجي نهار الجمعة القادمة.\nبالنسبة لخونا السكايري بعدما خلّيناه بوحدو، جا واحد النهار أبّاه ولقاه مع أصحابو يْطَوْسو (يشربو الشراب) زْعفْ وغضب واجْرى عليه من الدار.خونا بالله بقى متْشرَّدْ بين الدروبا والزناقي.\nواحد الليلة جا لعندنا يبكي ويشكي .حْنا مين يدق علينا شي واحد نمْشيوْ نشوفو شكون من البالكون.البركة هو اللي شافو ، قال لي خْطيك منو .هدا مولا صْداعات ومشاكل.\nواخّا هكدا جاوبتو : أهلا خويا محمود .شكون اللي جابك عندنا فهاد الليل ؟\nجاوبني او هو يبكي : آه يا خويا حميد.راني تْبهدلْت\nرد عليه البركة : أنت راك مْبهْدل هادي شْحال\nمحمود مسكين ما علّق والو على الهدْرة ولكن زاد أكَّدْ اللي قالو البنْكاوي : واه أخويا البركة راني حطّمت الروكور (الرقم القياسي) فالتبهديل\nهي هاديك بْدى يبكي ويْنَوَّح بحال داك البرهوش اللي خاصّو يرضع لحليب ديال أمّو.\nالبركة دغيا شَفّو قال لي : سّي حميد ها العار الى ما تْحلّو الباب.\nدخلناه للدار والدموع باقية تْسيل من عينو.السيد نْدم على كل ما دارو وقال لينا راني تُبْتْ لله وما بقيتش نشرب الشراب.\nباش يْبرهن على كلامو ، شي شوية قال لينا : الله يْخليكوم أعطيوْني السجادة ، راني باقي ما ممْصلّيش المغرب.\nالمهم كلام يجيبْ كلام حْكى لينا آش وْقع ليه مع الواليد .دابا راه حاصل.ما عندو فين يْبات.\nالبركة اقترح عليه يسكن معانا فالدار ولكن بشرط يْخلّص لكرى .\nمحمود ما كانش ناوي بْحال هاد الاقتراح، دغيا قال لي : شحال حقي فلكْرى ؟\nجاوبو البنكاوي : خاصك تعطينا 200 درهم.\nخونا بالله جبد لفلوس كاش وقال لينا : ها لكرى ديال هاد الشهر ولكرى ديال اللي من بعدو.\nالبركة خْطف لفلوس أو دارهوم فجيبو .\nفلْغدْ ليه محمود جاب حْوايجوباش يسكن.\nالعجيب فالأمر أنه ما بْقاش يْجيب صحابو ولكن مرة مرة يْغيب ومين يدخل للدار ريحة الشراب تعطي من فمو.\nالمشكل كان يحاول ما يتْلاقاش معانا ولكن حْنا كنّا عارفينو\nواحد النهار ، جا لعندي للبيت وقال لي : خويا حميد أنا قاصدك ونتمنى ما تْخيبْ نيش\n_ جاوبتو : اللي قْدرنا عليه نْديروه\nالمهم خونا بالله كان باغي يْسلَّفْ مني 300 درهم.\nانا صراحة ما بغيتش حيت هاد المبلغ راه كبير بالنسبة لْديك لوقيتة.خونا بالله استعمل جميع الطرق باش يقْنعني وفعلا نْجح مين أعطاني شيك كتب فيه اسْميْتي\nواخا قلت لو انا موافق ولكن فلوسي غادي نْخرّجها فآخر هاد الشهر\nيتبع غدا الجزء الثالث\nنحن نتابع هنا حوميدي نية مئة في المئة طيب خجول\nويعطف على حال المساكين من المعلمين\nوهو بذلك نلمس منه نقاوة القلب وطهارة السريرة\nحوميدي الرجل الصريح الى درجة الجدية\nفي اقواله كما في أفعاله\nنتابع بشغف وبشهية قصص ذكريات أخينا في المدينة\nمما زاد في كساء قصصه غطاء أهله لاحترافية القصاص\nحيوا معي حوميدي القصاص المبدع\nالحلقة رقم6 : سكران وْ ما قْدَرْشْ يْحلْ الدارْ وْ ما زال عاقل على الشيكْ(الجزء الثالث)\nخونا بالله اسْكن معانا تقريبا شهر على ديك الحالة اللي قلت ليكوم من قبل.\nفآخر الشهر جات صدفة العطلة ديال الدورة الاولى ، مشيت كي العادة للرباط.من الصدف أيضا خويا البركة حتى هو مْشى لوجدة يْقضي أيامات عند والديه .سّي محمود استاغلْ الفرصة ودارْ من المنزل نايت كلوب(night club) .التقاصر فالنهار والليل.جاب الله قبل ما نمشيو سدّينا لبيوت ديالنا بالساروت.تْصورو كون خلّيناهوم مفتوحين، غادي نلقاوهوم في حالة لا يرثى لها.\nالمهم ارجعت يوم قبل نهاية العطلة حيت كنت ناوي نْدوزْ لوجدة .\nيا للْهَول ،اللي شفتو خْلعني : الكوزينة بْحال الى كانت فيها الحرب.بيت خونا بالله مفتوحة ولفراش كولشي مقلوب.هو كان ماشي ناعس ، كان طايحْ تحت الناموسية ويشخر بحال الحلّوف.\nشي وحدين حْداه مْكوْرين فكل قنْتْ من البيت\nالمهم كيف ما نقولو حْنا لوجادة البيت مْرَبْجة .\nفيّقت خونا بالله .ناضْ مسكين مقْفوزْ : آه دغيا سالاتْ العطلة .\nهاد عدوالله خاصني نستعمل معاه الحيلة.هي هاديك درْتْ بْحال الى ما لاحظت والو .قلتو لو : اسمح لي انا غير كنت دايز حيت غادي نمشي لوجدة\nاو هو يرد علي : حتى انا غادي نمشي لوجدة\n_ اسمح لي انا غادي دابا\n_ حتى انا\n_ اوى خويا فيّقْ اصحابك يمشيوْ فْحالاتهوم واجمع حْوايجك.انا راني مزروب\nبالفعل رشْ على صحابو الماء باش يْنوضو .بعدما خرّجهوم ، قال لي : يا الله هاني موجود\nفنظركم هاد المتعوس علاش بغى يرافقني فالكار لوجدة ؟ باينة باش يْخلّصْ علي لبْلاصة.زعما باغيني نْمَيَّكْ على داك الشي اللي شفت.\nداك الشي اللي وقع.مشيت فابور لوجدة.فالطريق بْدى يتكلّم لي على البَلْية ديالو وراه ناوي يقطع كولشي حيت باغي يرجع لطريق الله.المهم شي هدْرى دخلت لي من وْدَنْ وخرْجاتْ من لوْدَنْ لوخْرى.\nغير وصلنا لوجدة ودّعْتو وشَدّيتْ طاكسي لدار صاحبي الزاوش.\nفلْغدْ ليه مْشيتْ عند خالي باش نطْمَئَنْ على الأحوال ديالو ونْوَصَّلّو سلام الوالدة.\nسبحان الله من الصدف تْلاقيت بصاحبي البركة فلمدينة لقديمة.ما بْغيتش نْخبّي عليه داك الشي اللي وقع.البنكاوي صافي غضب: سّي عبد الحميد ، أنا ما يمكن ليش نعيش مع هاد السكايري لموسخ .راه شوَّهْ بيا اكثر من لقْياس.\nصافي غادي نرحل\n_ ما تخافش ، غادي نطلب منو يرحل\n_ ماغاديش يرحل .غادي تْشوف\nفعلا البركة عندو الحق.انا راني نْسيت باللي ما عندوش فين يسكن\nقلت لصاحبي : ما تقلّقْش .لا بد نلقاوْ شي حل\nهي هاديك أرْجعت لتاوريرت باش نْقاد الكوزينة .\nهاديك الليلة جا البركة وقت لعشا.مابغاش يتعشى معايا كي العادة ولكن بقى معايا حتى ساليت من الأكل.\nتكلمنا فالموضوع وما لْقينا حل.\nجات لحْضاشْ ديال الليل خونا بالله ما بانش.\nمشينا كل واحد لْبيتو باش نَعْسو.\nفالصباح فقتْ بكري.طَلّيتْ على البيت .خونا بالله ما كاينش.\nمين رجعت من الخدمة ، ما لقيتوش.\nمْشيت عند واحد صاحبي كيْبيع الحمَّصْ والزريعة.هاد صاحبي ماقاريش وخّا هكدا عندو شي أفكار خطيرة.غير احْكيت لو على السكايري، قال لي عندي الحل باش تتْهنّى منو الى الأبد\n_ واه أخويا أتيني بيه\nصاحبي سدّ الكرّوسة ديالو وقال لي : يا الله نمشيو للدار\nمشينا للدار .قال لي واش عندك شي تورنوفيس (tournevis)؟\n_ ايه عندي .علاش بْغيتيه؟\n_ غير جيبو وغادي تعرف\nجبتو اللي طْلب.قال لي : دابا غادي نْحيْدوالساقطة(لقْفل) ونمشيو عند صاحبي عزْرين\n_ شكون هاد عزرين ؟\n_ ما تخافش.هدا عزرين ديال السوارت.غادي يْبدَّل ليك السوارت ديال لقفل.مين صاحبك السكران يْجي ما غاديش يقدر يدخل\n_ باز أخويا .راك مجهاد\nعند عزرين الأمور دازت كيف ما شْرح لي صاحبي مول كاوكاو.هاد العملية تْقامتْ علي ب30 درهم ولكن ماشي مشكل ، صاحبي البركة غادي يْخلّص النص ديال الثمن\n.هي هاديك مْشيتْ عند صاحبي للبنك ديالو .غير شافني دار راسو ما يعرفنيش\n_ آش حبْ الخاطر أسيدي\n_ ما تلعبْهاشْ علي كبير.انا صاحبك حميد\n_ سير أخويا انا خدّام\n_ مالك اصاحبي معقّد.\n_ واخّا أشنو باغي؟\n_ دابا تْكلّمْتي.صافي راحنا تْهنّينا من السوكارجي (السكران)\n_ صافي بْغى يمشي؟\n_ لّا راني بدّلْت لو لمْفاتح.\nالمهم شرحت لو كولشي.البركة فرح وقال لي : هدا خبر زين.هاد الليلة راني عارض عليك باش تتعشّى معايا\n_ بارك الله فيك\nرجعت للخدمة مع ديك الطناش والنص .المدير جا عندي باش يْسوّلْني على محمود.خْبرتو انه باقي ما جاش\nالمدير تْلف .ما لقى ما يْدير\nالمهم قلت لو يصبر راه يقدر يْبان غدّا\nفالليل كنت مع صاحبي البركة فالبيت ديالو .هي هاديك سمعنا شي واحد باغي يْحل الباب.\nالبركة مْشى دغيا للبالكون .قال لي : أجي تشوف راه الفار تْشدْ\nمحمود دق فالباب .قالو البركة : شْكون ؟\nجاوبنا ؟ انا محمود.\nانا اللي تكلّمت معاه : مالك أخويا واش نْسيتي السوارت ديالك ؟\nرد علي : هاهوما غير اوكان ما عرفتش علاش ما بْغاتش الباب تْحل\nقال لو البركة : حيت راك خابطها\nالمهم ، اطْلب منّا نْحلّو لو الباب\nالبركة قال لو : سّي محمود شوف مع من تسكن .حْنا صافي فضّينا معاك\nانا زدت قلت لو : راحنا بدّلنا السوارت.غير ارمي هادوك اللي فْيدّكْ\nبْقى يْشوف فينا.حْنا خلّيناه ودخلنا في حالاتنا.\nشي وقيتة بْدى يْغوّت ويْسبْ .لكن شكون أدّاها فيه.\nالبركة جْبرْها من الجنة والناس .قال لي : يمكن الى نْخلّيوْ لعْشا لْشي نهار آخورْ\nفالصباح كي العادة مْشيت نخدم.جا عاود تاني المدير باشْ يْسوّلني على محمود قلتلو : راه جا ولكن راني خلّيتو يْباتْ برّا.\nمين حْكيت لو اللي وقع ، المدير مات بالضحك\nالمشكل تْهانّينا منّو ولكن موحال الى غادي يعطيني 300 درهم اللي سلّفْتْلو.\nفعلا مْشيت للبنك .قال لي واحد الموظف راه ما عندو حتى ريال فلحساب ديالو.\nمين قلتلو آش يمكن لي نْديرْ، جاوبني بأني نقدر ندفع الشيك للبوليس على حقاش ما عندوش الرصيد\nفعلا طْبع لي الشيك باش الغد ليه ندفعو للبوليس\nفلوقيتة ديال الخدمة ديالي جا عندي فالقسم وقال لي : انا ما جيتش باش نطلب باش تْخلّيني نسكن معاك.صافي هاداك الموضوع ما بْقاتْ فيه هضْرة.راني جيتْ على ودْ الشاكْ\nخونا بالله وصثلو لخبر باللي راني مْعَوَّل ندفعو للبوليس.باينة راه خاف.\nعلى داك الشي أعطاني 100 درعم وقال لي : الله يْخلّيك غير صْبر معايا شي شوية الشهر الجايْ غادي نزيدك اللي بْقى\nهادا حل معقول : غادي نصبر شهر.جاب لفلوس هو هاداك ، ما بغاش ندفعو للبوليس\nيتبع غدا إن شاء الله مع الجزء الرابع\nالله يكون في عونك اخي حوميدي قاسيتي ومازال تنتظرط المفاجات\nهذا لسبب قلة الراتب والا كنت في دار مرتاح لوحدك\nولكن السحابة ستزول في يوم ما\nوانت الان تعيش على الذكريات لياخذها الجيل الحالي كعبرة\nلعله يستفيذ منها في مهنة العذاب هذه\nالحلقة رقم 7 : سكران وْ مانسيش ل100 درهم(الجزء الأخير)\nفداك الشهر اللي غادرنا فيه محمود ، وقعو جوج أحداث مهمة .الحدث الأول هو قدوم صديق قديم جالو التعيين بتاوريرت.تصورو أن هاد الصديق كان يْدير السطاج فمدرسة الأساتذة بالرباط وفالتعيين ديالو يتفاجاْ بهاد لمدينة اللي على حسب القول ديالو ما عمرو ما مشى ليها.خونا بالله بحال الى حسْ باللي غادي يكون غريب فهاد لبلاد.\nداك النهار اللي غادي يسافر فيه جا عند الواليدة ديالي حيت كان يمشي يزورهوم مرّة مرّة.لكلام يْجيب كلام قال ليهوم ها فين عيْنوني .الوالدة مسكينة فرحات بزاف وهي تقو لو :\n_ راه تمّا ولدي حميد .غادي تْوانس مْعاه\nخويا الطالبي (ماشي وان) رشقات ليه ورد على الواليدة: دابا غادي نمشي لتاوريرت وْأنا عاجبني الحال.\nالوالدة أعطاتو العنوان ديال المدرسة ديالي.فعلا واحد الصبحية ، جا عندي عون المدرسة وقال لي باللي شي ضيف جايني من الرباط.\nمن الزهر ديالو كانت باقية شي رُبوع ساعة على الخروج.\nهي هاديك خرجنا بجوجنا ومشينا للدار.\nمين ورّيتو البيت ديالو ، قال لي : خويا أنت دغيا تفهم\n_ واش أنا ماشي معلم ؟\n_ لا ،حاشا\nفطرنا مزيان .من بعد وصّلتو للثانوية ديالو فين يخدم.ديك لوقيتة هاد الثانوية كانت مْجلْوقة على لمدينة.واخّا هكدا ، خويا الطالبي كان ديما فرحان.\nالمهم بعدما دار الاجرائات ديالو مع الإدارة ، قال لي : راني ليببْرْ (libre)حتى لنْهار الاثنين.غادي نمشي لوجدة نْجيبْ حْوايجي باش نسكن معاك\nالحدث الثاني هو أيضا قدوم ولد عمي عبد الحفيظ .هاد خونا بالله كان ساكن فمكناس .مسكين حيت ما قاريش بزاف ، يا الله خارج من البيت التاني.بهاد المستوى ما يْخدْموهش حتى شفْناج.اوى كان عاطيها للْبالا والفاس ولكن دغيا عْيا ومع هو قليل صحّة ، ديسيدا باش يهاجر الى الشرق.باينا راه سْمع عليا وبغى يْجي يسكن معايا.\nالمهم حتى هو استقبلتو مزيان وتْهلّيتْ فيه.الصراحة كان فالمستوى حيت كان مسكين كيتْكلف بشْغول الدار : يْسَيَّقْ ، يغسل لمّاعنْ ، يْطيَّبْ....زعما الله يعطيه الصحة راه أمْرى ونصْ.\nدازت أيامات وجا آخر الشهر باش نمشي نْشَدْ فلوسي.صاحبي البركة كيعرف شي صاحبو فالبنك قال لي كاين شي واحد يقدر يْتيري لك فلوس الشيك قبل ما خونا بالله يجمع لحْصيْصَة ديالو ولكن هاد الموظف الطمّاع باغي القهوة ديالو ، زعما الرشوة.\nقلت لو الرشوة أُوهو ولكن من بعد فهمت بأن خونا بالله باغي غي شي غْديوَة وهاهو قاضي ليا الغراض.\nالمهم قْبلت وفي 30 من الشهر مْشيت عند صاحبنا.أعطيتو الشيك .قال لي نوقعو .فلبْلاصة اعطاني 300 درهم.\nمع ديك الثلاثا ديال لعشية درت معاه الموعد باش نمشيو جميع نتغدّاوْ.البركة حتى هو بْغى يمشي معانا ولكن هاداك حالو ساهل.غير اخْبرْتو باللي غادي نمشيو عند الشريف، جاوبني : صافي غير سيرو ما فيا ما ياكول.\nالمهم عند الشريف كلينا كيلو كفتة مع برّاد أتاي.خونا بالله بان لي ما عمرو ما كْلى الكفتة ، طاح عليها كي لَعْمى.\n_ تْكايس أخويا راكْ تبْقى تْجيفْ ليا وانت محسوب على الخدمة.\nمسكين أحْشم وقال لي : اسمح لي الطبيب كان مانع عليا الكفتة وهادي شْحال ما دقتها\n_ واش الطبيب مات ؟\n_ عْلاش ؟ راني ما فهمتش\n_ زعما شفتك تاكول الكفتة واخا مانعها عليك الطبيب\n_ ماشي هكْدا ، اللي كاين .........\nمسكين بْدى يحكي لي شي تْخرميز على حياتو .قاطعْتو :\n_ صافي غير كول وسكَّتنا\nمين خرجنا لقيت لغدى تْقام عليا ب70 درهم.مزيان بزاف حيت راها عندي 100 درهم زيادة .يا الله ربحنا مع السكايري 30 درهم.\nفلعشية كنت مع البركة فالبيت ديالو.شي شوية سمعنا الدَّقْ فالباب.البنكاوي شاف الساعة وقال لي : راها التسعة ديال الليل.شكون زعما يْجي لعندنا فهاد الوقت؟\nجاوبتو : يمكن شي جار شافك باقي ما تعشيتي وبْغى يْفوبْرَك بْشي عْشى\nالبركة دغيا يغضب : بْلا طْياح الهدرة الله يْخلّيك\n_ واخا أنا غادي نْشوف شْكون\nالبركة سْبقْني للبالكون .دغيا ارْجع : هدا صاحبك السكارجي.\nطَلّيت عليه : مالك أخويا محمود واش ضربك حمار الليل ؟\n_ انزل أخويا حميد نتْكلّم معاك\n_ غير تْكلّم راني كنسمعك\n_ هاد الهدرة ما تْكالْش برّا\n_ راني عارف على مَنْ غادي تتْكلم غير كولْ\n_ واخا.ياك خْلصتي الشيك ؟\n_ نْعام أخويا\n_ ولكن خاصّك ترد ليا 100 درهم\n_ اعلاش كي درتي ليها\n_ ياك زعما اعطيتك فأوّل الشهر 100 درهم\n_ لا أخويا ما عْطيتْني والو\n_ كيفاش زعما باغي تْبلْعطْني؟\n_ انت شفّار\n_ تبارك الله.اوى خويا سير للمدرسة وكولْ ها ليهوم فالبوق وغادي تْشوف شكون هو الشفّار أنت ولّا أنا\n_ تبقى فيك\nمشى في حالاتو.\nالبركة نصحني باش نرد ليه اللي بقى من فلوس لغدى .\nفعلا مع ديك الخروج ديالي ، مشى نيشان عند المدير يشكي لو.من بعد داز عند المعلمين واخبرهوم باللي وقع.هاد الكامبو ما فْخبْروش باللي عندهوم لخْبار باللي تنْسالو 300 درهم.\nصاحبنا ما لقى حتى تَجاوُب ْمع الشكاية لا من عند المدير لا من عند المعلمين\nفلْأخير عْطيتو 100 درهم وقلت لو تاكولها ان شاء الله في جهنم.\nكانت هاديك آخر لقطة بيني وبينو.\nالحلقة رقم 8 : الاحتفالات بعيد العرش\nفهاد الحلقة غادي نتكلمو على الاحتفالات ديال عيد العرش.هدا أول عيد وطني كنحتافل بيه فسنة 1984 .يا الله فاش دخلنا من العطلة ديال الدورة الاولى بِشي أيامات، المدير دار مْعانا اجتماع بخصوص هاد الحدث.الموضوع هو الاستعدادات باش نحتافلو بْحال كل المغاربة ونعطيوه كل الاهتمام اللي يستحقو.المهم المدير قسّم كل المعلمين الى مجموعات : ها المجموعة اللي غادي تتكلّف بالاستقبال، ها المجموعة اللي المهمة ديالها الاشراف على الحفل ، وهادي مجموعة غادي تْهيّأ مجموعة من التلاميد للغناء والتمثيل، مجموعة عاود تاني تهتم بالحلويات والمشروبات وفي الأخير مجموعة هي اللي غادي تهتم بتزيين المدرسة.حيت كنا جوج أفواج يعني تبارك الله 36 معلم.أرى ما تختار.\nخوكم اتلحوميدي ما كان عارف ما يختار .كان كيْشوف لخّوت كل واحد فين باغي يْكون.الحمد لله واحد المعلمة (هي جارتي فالقسم ، قالت لي : أسّي عبد الحميد انا نَّصْحك تدخل فاللجنة الفنية .جاوبتها باللي انا راه خاطيني داك الشي ديال الَغْنى، ردّات علي : اللهمّ لغنا ولا صْداع التلاميد\nالمهم حتى أنا ولّيت فاللجنة الفنية.هي هاديك كان على كل لجنة أدّير اجتماع ديالها باش تشوف البرنامج اللي غادية اتّبْعو.\nفالمرحلة الأولى زرنا الاقسام كاملين باش نختارو التلاميد اللي ممكن يحفضو دغيا الأناشيد وحتى اللي عندهوم مؤهلات فالتمثيل.\nمن بعد كان علينا نمتحنوهوم باش نْشوفو اللي يصلح.هاد العمليات جابو لينا اسبوع.\nفشهر يناير بْدينا ندربو التلاميد على ترديد الأناشيد وعلى تشخيص المسرحيات.\nمن جهتي مْشيت واحد النهار ديال الأحد لوجدة.كاين واحد خونا بالله قديم فوجدة كيعيْطولو المراكشي.هاد السيد يبيع الكتب .عندو كاراج ديال لكتوب غير مْلاوْحين فكل قُنْت.والمشكل المحال عندو غامَلْ بالمعقول.بغيت نختار شي كتاب ، دغيا جاتني الدوخة.شافْني المسخوط : آش حبْ الخاطرْ يا أستادْ؟\n_ بغيتْ شي كْتاب قديمْ\n_ لكْتوب اللي حْداك يعَّقْلو على جَدْ النمل\n_ بغيت زعما نقول راني باغي شي كتاب ديال\nالأناشيد الوطنية.واش نقدر نلقاه عندك فْهادْ لافيرايْ(la féraille)؟\nخونا بالله مْشى دغيا لْواحد الجبل ديال لكْتوب .بْدى يحفرْ فيه غير بْيدّيه.بانو لكتوب يْطيرو فالسْما .اما ريحة لغْمولية زادت حتى شمّيت باللي حتى انا ارْجعت غامل\nالحمد لله خونا بالله شَد واحد لكتاب مدْبالْ ، جابو لي وقال لي : هاهو لكتاب اللي يصلح ليك.\n_ واه هاد لكتاب الغامل\nاضحك وقال لي : عنداك تْغرّكْ المظاهير.هدا كتاب ما تلقاهش واخّا تمشي للشينْوى\n_ دابا أنت ما كتْشجعْشْ العلم\nالسيد تبْهضْ مين قلت لو هاد الملاحظة.ردْ علي : كيفاشْ زعما ؟\nانا نْجاوبو : الحديث النبوي يقول "اطلبوا العلم ولو في الصين.أنت دابا ما بْغيتيش تخلّينا نمشيو عند الشينوى.أخويا خلّيه فبلاصْتو ، بعدا يشم لهْوى ماشي يبقى محبوس عندك هنا ما يْشوف لا شمس لا ضو\nالمراكشي عْرفني باللي انا راني مسْكة صْعيب عليه يمضغْني ، قال لي : واش باغي تاخود لكتاب ولّى لّا؟\n_ أرى بعدا نشوف آش فْكرْشو\nفتحت لكتاب ، شي طْروفا مْقطعين ولكن الصراحة فيه شي أناشيد رائعة.\n_ واخّا شحال هاد نص كيلو غمولية ؟\nبْحال الى هْضمْ لمعايرة ديالي وْ قال لي : أرى غير جوج دراهم\n_ هاك خود ها جوج ديالك وهدا باش تشري الشامبوان\nالمهم خلّيتو كيْتْسائلْ مع راسو ومْشيت في حالاتي\nفتاوريرت خْديتْ لكتاب للمدرسة باش ناخود منو الأناشيد.المعلمين غير شافوه اعجبوهوم.كولهوم بْغاو يعلمو بيه التلاميد ديالهوم.انا كنت كنقول ليهوم : راه غامل.واحد المعلم جاوبني : الله يهديك يا أستاد حتى الفرماج فيه الغامل وراه غالي فالثمانْ\nدازت تقريبا 15 اليوم ديال التدريبات علّمت التلاميد ديالي مجموعة ديال الأناشيد الوطنية اللي كنت خْديتْها من الكتاب.\nمن بعد اجتمع أعضاء اللجنة الفنية باش نْديرو العروض ونشوفو اللي يمكن يصلح للحفل ديال عيد العرش.تقريبا جوج سيمانات وحنا كنستامعو للأناشيد والمسرحيات.\nواحد النهار من هاد الأيام ، جا المفتش وْسَوَّلْ فيا.خونا بالله عوّال يفتّشني وانا ما مْساليلوش.\nالمفتش دخل للقسم ديالي ، لْقى يا الله مجموعة ديال التلاميذ كيكتبو .حيتْ ما لْقانيش رْجع ديريكْتْ للإدارة.المدير هي هاديك صيفط لي تلميد يعْلمْني باللي المفتش باغي يْفتّشني.مع لمْشاورة مع المعلّمين قلت للتلميد يرد على المدير باللي راني مشغول بالاحتفالات ديال عيد العرش\nاللي كان هو المدير جا لْعندي شخصيا وقال لي : سّي عبد الحميد راه عندك الحق ترفض التفتيش فهاد لوقيتة حيت راك في مهمة وطنية ولكن أنا انَّصْحك باش تْخلّيه يْفتْشك .هكدا تتْهنّى منّو راه يقدر يرجع لك من بعد\n_ واخّا أنا غادي للقسم.مين وْصلت لْقيتْ خونا بالله كيَفْلي فالدفاتر.\nالمهم قال لي : فين هوما التحاضير ؟\n_ فين هو التقسيط الشهري؟\n_ فين هو التوزيع السنوي ؟\nواحد لوقيتة شدْ المذكّرة اليومية والتقسيط الشهري وبْدى بْحال الى يْديرْ شي مقارنة بيناتهوم\n_ أستاذ شفتك ما كتحْتارمْشْ داك الشي اللي مكتوب فالتقسيط الشهري\n_ كيفاش زعما؟\n_ هاد الدرس المفروض يكون داز الأسبوع الفايتْ .\n_ كان خاصك تكتب ملاحظة عليه\n_ شوف أالسيد المفتش (دابا زعما راحنا نحتارموه) دابا حْنا كنستاعدّو باش نحتفلو بعيد العرش ما يمكنش نْدير الدروس كلها.اما الى كتبت الملاحظات راه جوج وْراقي ما يكفيوْ نيش\n_ الله يْخليك أأستاد بْلا ما تفهم علي\nصافي هاد خونا بالله باغيني نعْطيلو شي ديركتْ ولكن هاد المرة بْحال شوية تْرزَّنْتْ\n_ شوف أداك بنادم هدا هو الحاضر عجباكْ الحال هو هدا ، ما عجْباكشْ الحال ، خلّيني ترانْكيل (tranquile)الله يرحم الوالدين.\nقبل ما يمشي قال لي واخّا.المهم هاد المرة خْرج نيشان بْلا ما يْدوزْ على المدير.\nشي شوية رْجعت للقسم فين كانو الأنشطة باين عليا زعفان.\nواحد المعلم اسميتو عبد الكريم قال لي : ياكْما قفّرْتيها معاهْ عاوْدْ تاني ؟\n_ بْحال داك الشي\n_ أسّي عبد الحميد المفتش خاصّك ديما تقول لو نعم وانت أدّير اللي فْراسك\n_ اسمح لي أخويا ما نقدرش خصوصا مع هاد لكْماكَمْ\n_ اوى خويا شغلك هداك\nغير موراها جا عندي المدير.العجيب فالأمر اللي قال لي ما كنت ناوي نسّمعو : أستاد غير ما أدّيرْش فْخاطركْ.أنت راك مْرسَّم واخَّا ينقص ليك فالنقطة.مْبَصَّحْ العام الجاي غادي تْشدْ الفرنسية حيتْ انت بيلانك(bilingue .مية فلمْية المفتش غادي يعطيك نقطة ممتازة\nراني قْريتْ سْميْتك فالجورنالْ (l'opinion) لفرانسوِية ديالك مْجاهدة\nنْسيتْ نقول ليكوم أنّه فْديك الفترة كانت لجنة أخرى كتْزيَّن المدرسة بالأعلام واللافتات.واحد اللجنة عاود تاني كانت متْكلْفة بتجهيز القاعة اللي غادي نشربو فيها المشروبات وناكلو الحلويات\nالمهم كان فالحقيقة جو رائع.لهادا دغيا نْسيتْ المفتش.\nيوم جوج مارس اجتمع كل الأساتذة فالمدرسة باش نسمعو الخطاب الملكي.المدير جاب لينا التلفزة بالألوان واسمعنا لخطاب جلالة الملك الحسن الثاني (الله يرحمو)\nمن بعد قال لينا المدير فالصباح غادي يبدى الحفل وراه غادي تحضر السلطات المحلية ويمكن حتى القائد الممتاز غادي يشوف العروض ديالنا\nاللي كان ان الحفل داز رائع .كانو شي حوايج بحال المفاجأة حيت أن العروض ما كانش فيها غير الأناشيد والمسرحيات الوطنية كان فيها حتى السكيتشات والنكت.المهم اول عيد كنحتفل بيه فالمدرسة وربما هو اللي جْعلني نْحبْ أكثر هاد العيد وداومت عليه لسنين عديدة.\nجات اختبارات الدورة الثانية وْجات العطلة .كي العادة مْشيتْ للرباط .ما عندي ما نحكي ليكوم حيت كانت عادية\nحتى ما تبقّى من العام دازْ الحمد لله عادي.فقط واحد الحدث هو توصلي بنقطة التفتيش.خونا بالله أعطاني 10 ، يعني كانت 11 ولكن الكافربالله نْقصْ ليا نقطة.الصراحة غْضبت وجْدبت .عندو الزهَرْ.كون كان أحدايا ماغاديش يسلك والى سْلك غادي يمشي نيشان للسْبيطار.المدير والمعلمين بْداوْ يْبرْدوني بالهدرة .فالأخير قلت ليهوم : والله الى شدّيتو غادي يعرفني مزيان\nالمهم قبل ما نوقعو المحضر وزّع علينا المدير المستويات.فعلا كان عند الوعد ديالو : اعطاني القسم الخامس فرنسية\nشي وقيتة كنت مع صاحبي الزاوش فالجوطية .سبحان الله العظيم ، شكون تْلاقينا ؟ المفتش.\nمع الناس ما يمكنش ليا نعطيه شي سلخة.ولكن بقينا تابعينو زعما يمشي لْشي بْلاصة ما فيهاش البشر ولكن خونا بالله كان ذكي .ما بْغاشْ يَتْفاك مع الناس، حيتْ هو عارف راني عوّالْ نعطيه شي سلخة.\nالمشكل خاصني نْدير شي حاجة.هي هاديك بْدينا عليه بالنْكير أنا وصاحبي\n_ خويا محمد شفتي هاد خيْنا مول الكوستيم\n_ هداك المرخي السروال\n_ اوى هداك راه حمارْ\n_ واه ولكن عندك الحق باينة عليه\n_ راني كنت غادي نضّربو\n_ أصاحبي هدا تضَّربو يقدر يموت لك بين يدّيك\n_ عندك الحق ما يستاهلش\nولكن ها ما يستاهل : أتْفو عليك وعلى كَنْسك الحافي\nالتعديل الأخير: 27 ديسمبر 2013\n[FONT=&quot]الحلقة رقم 9[/FONT] : [FONT=&quot]ولد عمّي هْربْ ،هْجرني الطالبي وْأنا نسمحْ فالبركة[/FONT]\n[FONT=&quot]العشرة مع الطالبي دامت شهورا ولكن مع ولد عمّي ما كاملاش شهرايَن.اللي كان هو عبد الحفيظ سبّب لي مشكل بالموطور ديالي.حيت ماكنتش نستعمل اسمهان بزاف على ودّاش المدرسة قريبة من الدار، كان ولد عمّي يركب عليها بزاف.المشكل كان شوية سقرام.كان يخْويها من ليصانصْ اللي فيها وْأنا ديما كنعمّرها[/FONT].\n[FONT=&quot]لكن المشكل لكبير هو مين اضْهسْ واحد الرجل شيباني كان قاطع الطريق.عبد الحفيظ بغى يهرب ولكن دغيا شدّوه جوج اولاد صْحاح.المهم جا البوليس .طلبو منو لوراق ديال لاموظو .خونا بالله ماعندوش.المهم قال ليهوم باللي الموطور ديال واحد ولد عمّو من الرباط.البوليس ما سوْقولوش ، بالعكس ضحكو عليه : اوى من بعد ، ردجْ عليه واحد الوليسي أسْمر، زعما باغي تْخوّفنا[/FONT]\n[FONT=&quot]عبد الحفيظ حيت ما فاهم والو ، قال ليهوم : والله العظيم الى ولد عمّي ساكن فالرباط وأبّاه بوليسي فلقصر الملكي[/FONT]\n_[FONT=&quot]شوف أولد الناس خاصك تخلص المصاريف للسيد والى اسمح ليك ما كاين مشكل[/FONT].\n[FONT=&quot]داك الشي اللي وقع خونا بالله خلّصْ واحد 200 درهم.هي هاديك طلقو سْراحو.مين دخل للدار كانت الساعة التسعة ديال الليل[/FONT].\n_ [FONT=&quot]أولد عمّي فين مشيتي راني تقلّقتْ عليك[/FONT].\n[FONT=&quot]بالطبع أحْكى لي ما وْقعْ.الصراحةطلّعْ ليا الدم[/FONT].\n_ [FONT=&quot]صافي أولد عمّي من غدّا ان شاء الله ماكاينش لاموطو[/FONT].\n[FONT=&quot]غبد الحفيط ما عجبوش الحال وْ أنا نْزيد نغضب عليه.ما خلّيتْ لوش من المعيور: شوف أولدي سير لْعند أبّاك في مكناس أنا ماعنديش الخيريَة[/FONT] .\n_ [FONT=&quot]ياكْ أولدعمّي .تْعايرني بالمصروف[/FONT]\n_ [FONT=&quot]إوى أفهم راسك واصرف حتى انت[/FONT]\n[FONT=&quot]صافي هي هاديك لْغدْ ليه ، فالصباح بكري خْرج من الدار.مين سوْلو البركة قالّو : انا غادي نتسارى شي شوية.جا وقت لغدا ، عبد الحفيظ ما بانش .جات لعشية ، حتى أخبار عليه[/FONT].\n[FONT=&quot]المهم قررت مع صاحبي سعيد نمشيوْ نْقلبو عليه فالكوميسارية.واحد البوليسي فالمداومة قال لينا راحنا شدّينا واحد خيْنا من مكناس .طْلبنا منّو نشوفو واش هو اللي راحنا نْقلبو عليه[/FONT].\n[FONT=&quot]قال لينا : اسمحو ليا راه ممنوع حيت هاد خونا بالله مرتكب جريمة كبيرة[/FONT]\n[FONT=&quot]هي هاديك رجعنا فيب حالاتنا وحْنا كنتكلمو غير على عبد الحفيظ[/FONT]\n_ [FONT=&quot]شوف أخويا هاد ولد عمّك راه النار تحت التبن[/FONT]\n_ [FONT=&quot]عندك الحق .المرّة اللي فاتتْ كان غادي يقتل واحد القَرْشْ (رجل مسن) واليوم قالك؟ راه بغى يكْريسي واحد لمْرى[/FONT]\n_ [FONT=&quot]ولكن خاصنا نْشوفو لو شي محامي[/FONT]\n_ [FONT=&quot]ما تخافش غادي نتّاصل بالواليد ونْشوف آش عندو ما يْدير[/FONT].\n[FONT=&quot]فْديك الليلة قصّر معانا واحد جارنا عندو حانوت كبير كيْبيع بالجملة.من الصدف تْكلّمنا على ولد عمّي.هاد الجار شْحال ضْحك وقال لي : حْشومة عليك خويا حميد تْعاير ولد عمَّك بالجوع[/FONT].\n_[FONT=&quot]واش هو اللي قالها لك ؟[/FONT]\n_ [FONT=&quot]واه مسكين بْقات فيه وراني مْشيتْ معاه حتى للْكار وما خلّيتو حتى رْكب فالكار اللي يمشي لمكناس[/FONT]\n_ [FONT=&quot]ما يمكنش .راه فالحبس [/FONT]\n_ [FONT=&quot]واش حْماقيتي .راه دابا فمكناس.غير معى المغرب راه هْدرْ معايا فالتيليفون وقال لي باللي يمكن غادي يسافر لتازة حيت كاينا الخدمة[/FONT]\n[FONT=&quot]شَفْتْ فصاحبي سعيد وقلت لو : ياك ما هداك السيد اللي فالحبس ماشي عبد الحفيظ ؟[/FONT]\n[FONT=&quot]جاوبني سعيد : راه باين الشْغول[/FONT]\n_ [FONT=&quot]صافي ما عندي علاش نتاصل بالواليد[/FONT]\n[FONT=&quot]دازت أيام ، جاتني رسالة من عندو الكاشي ديالها من تازة يخبرني فيها باللي راه كيخدم عند شي توازة وراه كيطلب مني نْسامحو حيت سافر بْلا ما يخبرني[/FONT]\n[FONT=&quot]على ما ادكر فشهر ماي كان الجودافي ، جا عندي الاخ ديالي اللي صغير عليا بْعام .كان دايز لوجدة.جاب لي شي سُخْرة من عند الواليدة.هي هاديك بات معانا الليلة.باقي عاقل كانت معاه واحد بنت خالتي .قال لي باللي راها خطيبتو.باغي زعما يْبرّرْ الوجود ديالها مْعاه[/FONT].\n[FONT=&quot]ديك الليلة قصّرنا جميع.سعيد صاحبي مشى دغيا وشْرى لينا كيلو كفتة باش تعشّينا[/FONT]\n[FONT=&quot]فالصباح بكري خويا مشى لبركان مع خطيبتو.فآخر الشهر ، قال لي الطالبي (ماشي وان[/FONT]) [FONT=&quot]انا يمكن غادي نرحل حيت راني لْقيت شي صحابي من وجدة حتى هوما أساتدة معايا فالكوليج[/FONT]\n[FONT=&quot]جاوبتو بأنه راه حر يمشي يسكن فين أبْغى[/FONT].\n[FONT=&quot]بغيتْ نقول ليكوم ان هاد خونا بالله كان ديما سادْ على راسو فالبيت.مين يخرج غير باش يمشي للكوليج او للمرحاض.الماكلة : كان ياكول فالبيت ديالو[/FONT]\n[FONT=&quot]المهم كان سوليتير[/FONT] (solitaire)\n[FONT=&quot]بالنسبة للبركة مين شاف كتْرة الدخول والخروج فالدار قال لي : أخويا أنا ما نقدرش نْعيش فهاد الجو .جاوبتو : خويا البركة الى ما عجبكش الحال ها الباب[/FONT].\n_ [FONT=&quot]واش زعما تطردني ، قال ليا[/FONT]\n_ [FONT=&quot]اوى سير شوف ليك حتى انت شي وحدين خدّامين فالبنك[/FONT]\n_ [FONT=&quot]غادي نمشي ونْخلّيك شاد الدار غير بوحديتك[/FONT]\n_ [FONT=&quot]ما تخافش انا فرّان وْقاد بحومة[/FONT]\n[FONT=&quot]فعلا البركة رْحلْ حتى هو بعد رحيل الطالبي.داك الشهر ديال يونيو خلّصتو كاشْ ولكن صاحبي سعيد كان فالمستوى .عاونّي بتقريبا نصف المبلغ.الله يْكثّر خيرو كان نعْم الصديق فوقت الشدّة[/FONT]\n[FONT=&quot]الصيف كان قريب .لهادا دسّيتْ حوليجي عند جاري مول الحانوت[/FONT].\n3 [FONT=&quot]شهورا ديال العطلة ما عندي علاش نخلّص فيها لكرى .ان شاء الله حتى لْديك 16 شتنبر نْجي باش نْقلّب على لكْرى[/FONT].\n[FONT=&quot]الحمد لله كان لَكْرى موجود ورخيص[/FONT].\n[FONT=&quot]فعلا صديق ديالي لْقى لي دار ساكن فيها معلم غير بوحدو .فيها 3 بيوت .كاريها غير ب300 درهم .ما يخلّص لا ما لا ضو[/FONT]\n[FONT=&quot]صافي العام الجاي غادي تسكن معاه[/FONT]\n[FONT=&quot]آه نْسيت ما تْكلّمتش ليكوم على خويا محمود.اوى راه جاه انتقال تعسّفي فشهر ابريل بْسبَبْ التقرير ديال المفتش[/FONT].\n[FONT=&quot]خونا بالله انتقل لنواحي وجدة فواحد المجموعة مدرسية بعيدة على وجدة ب30 كيلومتر[/FONT].\n[FONT=&quot]شوفو لعجب ، خونا بالله مْقَفَّرها مع المفتش واستافدْ من الانتقال ولخّوت هادي شْحال اُو هوما يطلبو الانتقال غير فالنواحي ديال وجدة وما عمْرو ما حلمو بيها[/FONT]\n[FONT=&quot]السكايري ديال محمد جاه الانتقال حتى لعندو ، بلا ما يطلبو[/FONT] .\n[FONT=&quot]واحد النهار كنت يا الله وْصلت لوجدة شاد صاكي فوق ظهري.كنت دايز من شارع محمد الخامس ، سمعت شي واحد يْعيَّطْ عليا.مين دَرْتْ نْشوف شكونْ.كان محمود فالقهوى دايرْ رْجل على رْجل يشرب كاس قهوة مْعَصْرة[/FONT]\n[FONT=&quot]ضحك وقال لي : واش عاد حطّكْ الكار ؟[/FONT]\n[FONT=&quot]زعما راه يتْهكّم عليا[/FONT].\n[FONT=&quot]المهم مْشيت لعندو : واه أخويا يا الله فاش نْزلتْ من الكار.اوى واش ما بقيتيشْ خدّام؟[/FONT]\n_ [FONT=&quot]انا باقي خدّام ، غير اوكان كنْكون ديما فوجدة مع ديك الجوج [/FONT]\n[FONT=&quot]المهم حكى لي وقال لي باللي راه مرتاح فواحد الفرعية .من زهرو كولهوم سْلايْتية [/FONT].[FONT=&quot]هادي هي راه دغيا انْساجم معاهوم.من الفوق شي وحدين فيهوم عندهوم نفس الأدْواق ديالو : زعما عصير العنب والتفاح[/FONT]\n[FONT=&quot]واخّا بْغى يْخلَّصْ عليا شي مونادا باردة ، خلّيتو ومْشيت كي العادة لْدار خالي [/FONT]\n[FONT=&quot]سنة دراسية سالاتْ .راني حاولت نحْكي داك الشي اللي عاقلْ عليه[/FONT].\n[FONT=&quot]يتبع غدا إن شاء الله[/FONT]\n[FONT=&quot]ملحوظة [/FONT]:[FONT=&quot]فالحلقة ديال الغد ان شاء الله غادي نتكلّم على السنة الدراسية 1984/1985 [/FONT].[FONT=&quot]هاد السنة درّسْت الفرنسية وكانت حتى هي سنة حافلة بالأحداث والمفاجآت.يا الله خلّيتْ ليكوم الراحة.تبْقاوْ على خير[/FONT]\nالجزء الأول : هدا قِسْمْ ولّى موْقَفْ ديالْ الصَّبَّاناتْ ؟\nالسنة الدراسية 1984/1985 حتى هي كانت فيها المفاجآت.تصورو أن المفاجأة اللى هي مين دخلتْ للقسم ديالي ومعايا اللائحة ديال التلاميد المفروض يقراوْ عندي.خوكم دار لابّيل (l'appel): لوْلاد كولهوم حاضرين ، لبْناتْ حتى وحدة ما كايْنة.\nواه لبْناتْ اتّافقو عْليا؟ ما يمكنش .والعجيب فالأمر لْقيتْ الزيادة فْعدد لوْلاد .شفْتْ فهاد المرتزقة ، قلت ليهوم : سمْحو لي راكوم غالطين فالعنوان.انتوما ما مْسجْلينْشْ عندي\nواحد فيهوم كبير وفاهم ردْ علي : أستاذ راه صيفططْنا عندك الأستادة رْقية\n_ شكون هاد رقية ؟\nهاد الأستادة كانت فالفوج التاني لهاد السبب ما عمرو ما تْلاقيت بيها وخّا غادي نكون شفْتها فالاجتماعات ولّى في حفلات عيد العرش ما غاديشْ نعْقلْ عليها.\nالتلميد جاوبني : الأستادة اللي كتْقَرّي الخامس\n_ صافي يمكن شفتها.واش هاديك اللي دايرة النْضاضرْ وتلبس جلابة خضرا؟\n_ نْعامْ أَأُستاد\nمْشيتْ ديريكتْ للقسم ديالها.ما لْقيتْهاش.ولكن منضرْ غريبْ شفْتو عندها : عندها غير لبْناتْ فالقسم.وْأنا نْعيقْ\nجْبدْتْ اللائحة وبْديتْ نْعيَّط على التلميدات.غير اللي تسمع اسميتْها تجاوبني :حاضرة.المهم لْقيتهوم كولهوم هْنا\n_ بْناتي غادي تمشيوْ مْعايا للقسم ديالي .كولهوم ناضو بالزربة .انا خارج وخوتنا بالله جات.\nما تْكلْمتش معايا.زعما هادي كاعْ ما مْسوْقى لي\n_ لبْنات رَجعو للقسم داغيا\nخوكم الحوميدي ما خافش من مفتش غادي زعما يْخافْ من معلمة.ما يمكنش ؟\n_ شوفو أبناتي أنتوما راكوم مْسجْلاتْ عندي.سيرو للقسم ديالي رقم 14 .\nاما الأستادة رقية قلت ليها : استادة واش بْغيتي أدّيري مَوْقَفْ ديال الصّبّانات ؟\n_ الله يْخلّيك بْلا معْيورْ\n_ تبارك الله عليك، واخدة لي لبنات وتْزيدي تْحلّي فمّك\n_ شوف أخويا بارك الله فيك مع المدير\nضْحكت حيت فهمت هاد خوتنا بالله حاسباني كامبو.\n_ المدير ماشي أحمق باش يعطيك لبْناتْ أُو هو كاتبوهوم فاللائحة اللي عندي.\nتْزايدْنا فالهضْرة ، هي هاديك خوتنا بالله مْشات عند المدير.\nأنا رْجعت للقسم ديالي .التلميدات شدّو بْلايصهوم.التلاميد اللي زايدين صيفطْهوم عند الأستادة ديالهوم.\nالمهم ، التلاميد كشْفو ليا شي حوايج غريبينْ.الله يستر ويْبقّي الستر كيف ما تقول أختي شروق، هاد النوع ديال المعلمات تْعدّى قبيلة البلاقسة.تْصوْرو هاد خوتنا بالله عْزازين عليها لبْنات.كل عام تبغي تجمع أكبر عدد منهوم باش تْخدّمهوم عندها فالدار : شي اللي تْسيَّقْ ، شي اللي تْصبَّنْ ، شي اللي تْقابلْ الدْراري الصْغار، شي اللي تمشي تْجيب السُّخرى من الحانوت.خوتنا بالله دايرة رْجَلْ على رْجل غير تْكومانْدي .ماشي بْعيد العالِيمْ اللي اخترعْ التيليكومونْد (télécomande)جاتو الفكرة مينْ شافها\nهاد المسخوطة كتْخدّم اليد العاملة فابور.عْلاش شي تلميدات قابلين ؟ راه باين الشْغولْ .مسكينات طامعات فالنقط.\nالحوميدي جا باش يوضع حدْ لهاد التصرف الشاد\nشي شوية جا المدير شاف لبنات .قال ليهوم : شْكون اللي بْغاتْ تقرى عند الاستادة رقية ؟\nحتى وحدة ما بْغاتْ تمشي\nالمدير ما زادْ كلمة .مشى في حالاتو.دازتْ أيامات وخوكم كيخدم بْنيْتو.يْقرّي التلاميد ويشرح باستعمال جميع الوسائل.فعلا التلاميد لْقاوْ راحتهوم معايا.شي أيامات من بعد ، جاوْ عندي شي بْناتْ من عند خوتنا بالله .باينة سمعو التمجهيدْ اللي عندي او يمكن عْياوْ بالأعمال الشاقة المنزلية وبغاو مسكينات يلتاحقو بالكوكبة.انا من طبعي مولى مبادئ جاوبتهوم باللي ما يمكنش .انا نْقرّي غير التلامد اللي مْسجْلين عندي.\nمْشاوْ بْحال الى الدموع خارجة من عينيهوم.\nالجزء الثاني : فْدارنا اجتامعو فيران لمدينة\nسْبقْ لي تْكلّمتْ ليكوم أنّ صديق ديالي لْقى لي السّكنى مع شي معلم .صْدق داك المعلّم يخْدم معايا فالمدرسة.الصراحة رحّبْ بيا مزيان.\nالدار شوية مظلامة حيت ما عندهاش السْراجم يْطلّو على برّا.لكن تبقى نْقية ورخيصة.البيت ديالي كبيرة وْفيها ناموسية وطبْلة .هاالمهم ، بعدا ما نْخافْشْ نْباتْ واقفْ\nبالنسبة للأكل خونا بالله تقريبا ما ياكول والو .مسكين (الله يرحمو) كان عندو قرحة المعدة وكان تقريبا يْعاني منها بزّاف.على داك الشي كان ياكول غير الخُضْرة مسلوقة ، أما اللحم من غير الحوتْ ما ياكول والو\nواحد الليلة مْشيتْ للكوزينة حيت جاني الجوع.كنت ناوي نقلي شي بيضات.\nكانت عندي واحد لخْزينة (خزانة) .كنت كنْدير فيها لمّاعن ديالي.\nحلّيت الباب باشْ نجْبدْ المقلى .بْحال الى بان ليا شي فار ابْيض خارج وهْربْ دغيا تحت البوطاجي.\nواه واش الفار كاري بلا خْبارنا؟\nالمهم الملاحظة قلتها لْخويا الزروالي .جاه الضحك ولَعْجبْ.لكن قال لي : يقدر يْكون عندنا الفار حيت جاري مول الدار عندو كاراج داسْ فيه القمح.\nواحد اليومين مورا الحادث ، منظر آخور وْقعْ لي .هاد المرة مجموعة ديال الفيران هجمت عليا .يمكن فرقة ديال كرة القدام .\nالقضية بْداتْ تحْماضْ.\nمن الصُّدف العجيبة جا لْعندي صاحبي سعيد.حتى هو شْهدْ لْمنظرْ الفيران.قلت لو :ولكن الفار من المخلوقات الضعيفة .ما يْخاف منْهومْ غير الفيل ولمْرى.زعما يقْدرْ يْكونو خطرْ\n_ واه أخويا حميد الفيران خطار.راه منهوم يْجي التيفوسْ\n_ الله يستر .اوى كان شي حل من غير الرحيل ؟\n_ أتيني بيه\n_ عليك بْشي مُشْ جيعان (قط)\n_ غير هوما اللي كاين .\nفعلا غير خْرجْتْ بانْ لي واحد القط سمين :\n_ هدا يصلح خويا سعيد\n_ واش أنت أحْمق.هداك راه شبعان\n_ هدا يصلح ؟ شدّيت قط ضعيف يا الله فيه الكادَرْ\n_ وارْمي المخلوق .هداك ما عمرو الفار يْخاف منّو\nهاد سعيد ما غاديش نسْلك معاه.الحل هو نْشوف شي قْطوطا 3 أو 4 ونطْلقْهومْ فالكوزينة .غادي يْخَمْلوها فنْهارْ\nاللي وْقع الَخّوتْ .....لَمشوشا (القطط) هربو من الدار وماشي بْعيد من تاوريرت.\nعندهوم الحق يهّربو .\nحتى انا راني هْربْت زعما\nآه يا خّوتي المنظر اللي شفتو ما يتَّحْكى ما يتَّسْمع ، خاصكوم تْشوفوه باش تَيْقو\nدخلت واحد الليلة للكوزينة .لقيت 100 ...200 ...300 فار شي فالبوطاجي ، شي فالأرض ، شي فالحيطْ.....كيفاشْ الفار ما يْكونْشْ فالحيط؟ واخّا هادي ما كايناشْ\nالمهم غير شافوني هجْمو عليا هجمة .أوقْسيمْ بالله (كيف ما قال السيكتور) مْشيتْ نْباتْ عند الطالبي.\nسعيد مين وصلو لخبار ديالي ، شْحال ضْحك علي\n_ آوَدّي يا حميدْ يا الراجْل اللي يْخاف من الفيران.\n_ واخا أجي ادخل للكوزينة وْغادي تْشوف\n_ أجي مْعايا\n_ لّا سير غير بوحدك\nخونا بالله يا الله ادخل وْأنا نسّمعو يْغوّتْ : حميد أجي عْتَقْ\nفار دْخَلْ ليه تحت التريكّو\nزعما الغوتَة كْبيرة والفار تحت التريكّو\nيتبع غدا إن شاء الله مع الحلقة 11\nالجزء الأول : يمكن العشْرة غادي تحلى مع سعيد.....حاضرين فيها الفيران\nواخا الفيران فالكوزينة بْقيتْ ساكن عند صاحبي الزروالي شي أيامات.سعيد صاحبي لعزيز اقترح عليا شي أدوية باش زعما نقْضيوْ على الفيران اللي استعمرو الكوزينة ، لكن ما نْفعْ معاهوم والو.يمكن الى زادو تْكاتْرو.انا كيْبان ليا باللي هاد الفيران دايْرينْ الجلْبَة.\nتْصوْرو (ماشي عند المصوّر) ما بْقيتْشْ ندخل للكوزينة.الى دخلتها فْيدّي الشطّابة او مْسَبَّقْ مُشْ (قط)\nزعما الى شافوه الفيران بعدا اما يَهَّجْمو عليه او يَبْقاوْ مْخبْيينْ\nالحمد لله الفرَجْ جا.واحد صاحبي لْقى ليا دار فيها جوج بيوت او كوزينة مع حوْشْ صغير.لكْرى دْيالها 300 درهم.سعيد قال لي باللي غادي يسكن معيا باش يْعاونّي فلكرى.\nالدار الجديدة دايزْ حْداها الواد ...الواد ديال بوخْراربْ (الواد الحار) ولكن آش المعمول .راني درت بالمثل اللي كيْقول اللهمَّ بخّوشة تْونّسْ ولا ياقوته تْهوَّسْ\nالعشرة كانت رائعة مع صاحبي سعيد.نقدر نقول هاد الدار فيها الخير .الجيران كانو يتْهَلّاوْ فيا .شْحال من مرة كيْجيبو لي لَغْدى.ما زال باقي عاقل فرمضان شهر كامل وخوكم الحوميدي فاطر ومْسَحّرْ.\nسعيد كان يْشكْ بزّاف.كان يْقول لي : خويا حميد هاد الناس يمكن يَسَّحْرو لينا.أنا صراحة كنت ديما نقرى المعودتين من بعد نْطيحْ على الزردة.اللي يتْوكَّلْ على الله ما عمرو ما يْخاف\nالعجيب فالأمر أن واحد الصديق ديال سعيد ساكن عند دار خالو كان يْجيبْ لْسعيدْ الماكلة حتى لْعنْدنا.هادي بانتْ لي فيها إِنَّ، ماشي غير إِن راها إِنّْ والأخوات ديالها.سعيد تْغيَّرْ فْطبعو .بْدى مسكين كيخرج فالليل من المغرب ، ما يرجع للدار حتى مورا لعْشا بْساعاتْ.\nالماكلة ما كانشْ يبْغي ناكولها مْعاه.مرَّة مرّْة كيْقولْ ليا : هاد الصوبّة شْحال بْنينة\nالمهم واحد النهار تْبَعْتو مين يمكن غادي يمشي كل ليلة.خونا بالله مْشى لواحد الدْريبة وبدى يمشي ويرجع بْحال الى راه يْساينْ شي حدْ.شي وْقيتة واحد البابْ تْحلْ .بانتْ لي شي خربوشة(بنت كبيرة) طَلّتْ من الباب.شفْتها بْعيني كتْصيفَطْ لو سلامها زعما كطنْحبّكْ الَعْمرْ.خونا بالله صافي غادي يسْخف.لمْسيخيطة عايْقة ، دغْيا سدّاتْ البابْ زعما دارت لو شْغول المسلسلات أ سْويفْرْ (à suivre) .خونا بالله حيت راه مخلص للمسلسل ، بْقى يمشي ويرجع فالدْريبة يمكن واحد 30 دقيقة.انا بعدا عْييت ومن الفوق قْنَطْتْ.لكن الحمد لله خوتنا بالله عاود حلّاتْ الباب .دابا كانت تبوس يَدْها وتْصيفطْ البوسة لْخونا بالله .صافي هاد المرَّة يقْدر يسكتْ ليه القلب.الحمد لله ما وْقعْ والو.\nشي شْوية خربوشة قالت لو باي باي .سدّاتْ الباب.لكن خونا بالله ما زال باقي يسْتَنى ، زعما المسلسل باقي ما سالاشْ\nصراحة انا عْييت ومن الفوق انْدمت على هاد المَجْية .\nدازت واحد 30 دقيقة ، خوتنا بالله بانت .هاد المرّة رْماتْ ليه شي حاجة .هي هاديك سدّات الباب .هاد المرات موحال الى غادية تْبان حيتْ بانْ ليا الضو ديالْ الكولوار نَطْفى .\nخونا بالله مشى ديريكتْ لداك الشي اللي طاح.من بعد عْرفْتْ باللي هاديك راها رسالة.خونا بالله مْشى تحت واحد الزْكيزة ديال الضو باش يقرى الرسالة ديالو..هي هاديك رْجعت دغيا للدار .وجَّدْت لعْشى.\nمين دخل خونا المغروم ، لْقى لعْشى ، قال لي : واه لعْشى هادي مفاجأة\nالحقيقة ماكنتش نْوجّد لعشى من قْبلْ.\nالمهم تْعشّينا .هاديك الليلة كنت باغي نعرف ’ش عند صاحبي.\n_ اوى خويا فين مْشيتي هاد اللبيلة\n_ مْشيتْ للجامع كي العادة\n_ حتى أنا كنت فالجامع ولكن راني ما شفْتَكْشْ\n_ عندك الحق كنت مع صاحبنا عبد الرحمان\n_ ما يمكنشْ راني كنتْ معاه تقريبا شي ساعة\n_ آه نْسيت ، خلّيتو حيت كنت معروض عند واحد صاحبي\n_ فين ساكن هاد صاحبك؟\nسعيد بْحال الى ما عجبوش الحال من كترة الاسئلة\n_ خويا حميد شفْتكْ راك تستنطقني .واش راني داير شي جريمة؟\n_ آه يا ودّي حاشا .انا غير بْغيتْ نعرف حيتْ حتى أنا كنت معروض عند شي ناس ساكنين فْواحد الدريبة .......\nما بْغيتْشْ نزيدْ فلكْلامْ .خونا بالله دْبالْ وصْفارْ\nبْقيتْ نضْحك .قال لي : واشتا اللي مْضحْكَكْ ظ\n_ والو غير اوكانْ شفتك كتْمشّى فهديك الدريبة\nصافي خونا بالله تْلفْ\n_ راني بْحالْ الى شفتْ شي خربوشة حالّة الباب .....يمكن كانت تْقلّبْ على شي واحد...\n_ صافي ن صافي أنت راك تتْجسَّسْ علي\n_ مالكْ أخويا واش راك مْشَرْوطْ (مغروم ) على ديك خيْتْنا؟\n_ خويا حميد تبْقى على خير راني عيّان\nسعيد ما بْقاش يمشي كل ليلة لديكْ لبلاصة المعلومة أوربما راه بدّل التوقيت.المهم ما بْقيتْشْ نْكلْمو فالموضوع.زعما كنت باغي نْديرْ فيه الخير.ما بْغاشْ .اوى يْعومْ بحْرو.\nرغم هاد المشكل كانت العشرة مع سعيد رائعة.كان نُعْم الاخ والأنيس وما عمرو ما تْحاسبْ معيايا فمصاريف الأكل ولكْرى.كان يساهم مْعايا حتى فالبنزين ديال لاموطو وكان يْخلّصْ معايا لاسورانْصْ حتى هي\nبالنسبة للفيران ن ماشي بْحال الدار ديال صاحبي الزروالي.هْنا الفيران كاينين غير هوما ولكن غير نْحسّوبيهوم تحت الأرض.مرّة مرّة كنسمعوهوم يَجريوْ.\nفهاد الدار ربّيتْ واحد القط سمّيتو مينوش .هاد مينوش حيت كنت مْبرعو ، كان عاطيها غير للنعاس.\nكنت نخرج من الخدمة نْجيبْ الكرسي ونمشي للحوش (الساحة) ديال الدار باش منها نتشمّشْ ومنها نقرى كتاب.مينوش يْجي دغيا عندي ويَْطْلعْ فوق رجلي.\nسعيد ما كانشْ\_ عندو مع مينوش وحتى مينوش ما كانش عزيز عليه سعيد.هاد المسخوط كان يمشي لفْراش ديال سعيد ويْخلّي لو شي براكة .\nسعيد يْجي عندي غضبان : شفْتي هاد المشْ ديالك راه وسّخ ليا لفراش ديالي.\nواخّا هكْدا كان سعيد يتْهلّى فْمينوش.كان مين كنت نمشي لْوجدة يعطيه ما ياكول ويشرب\nكان واحد الجار من بعد ولّى صديق كيْجي ديما لْعندنا للدار.باقي عاقل سمين بزاف ولكن ظْرَيَّفْ .حتى هوكان يْجيبْ لينا الماكلة.هدا باين نيْتو.كانت جوج خْواتاتو باقيين مامْزَوْجاتْشْ .ماشي بعيد كان باغينا نتزوجو بيهم .\nانا فْديكْ (ماشي دجاجة) الساعة ما كنتش نْفكّر فالزواج.\nالجزء الثاني : دارتْها رقية واصْحابْها ودّاوْ كولشي\nفشهر نونبر جا عندي المفتش باش يفتشني كي العادة.كنت كنْقرؤّيهوم باقي عاقل المحفوظات (récitation).المفتش أحضر للحصة كاملة .من الصدف الجميلة كنت قلت للتلاميد ديالي باش يْجَسْدوها بْحال شي مسرحية.المفتش عجباتو بزاف.الدليل كان غير كيْهزْ فْراسو.الصراحة ديك لوقيتة كان المستوى مرتافع ماشي بحال هاد السنوات اللي التلميد يتْهجّى فالحروف او ما يعرفش يكتب حتى الاسم ديالو بالفرنسية.\nمن بعد كانت عندي حصة لابوند ديسيني (la bande dessinée) هدا واحد لكتاب فيه رسوم فوق منها كلام الشخصيات ديال القصة.باش التلامد ما يْملّوش كل تلميد كنت عاطيه الدور ديالو اللي خاصّو يقراه.من كترة ما قْراوهْ شي وحدين حفضو الدور ديالهوم.هي هاديك درْتْ بيه مسرحية واعرة.القصة الى ما خفتش نكدب على واحد السيدة كانت عندها شي مرميطة سميْتْها طوب1 (top1) كتْصايَبْ ليها الصّوبّة.كانت ديما تْجيبْ المرميطة السحرية وتقول ليها : طوب1 ديري لينا الصّوبة.هي هاديك ياكلواولادها الصوبّة حتى يشَّبعو .السيدة كانت مولات خير على ودّاش عرضات على الجيران باش حتى هوما ياكلو معى راسهوم\nواحد الجار غني غارْ من الجارة ديالو وبْغى تكون عندو المرميطة.مْشى لعندها باش زعما يشْريها بالتمن اللي تطلبو منّو .لكن المرأة العفيفة ما بغاتش تْفرّط فالكنز.خونا بالله خلّاها حتى مْشات للسوق، سْرق المرميطة.مين مْشى للدار قال للمرميطة : طوب1 بْغيت الصوبّة\nالمرميطة صايباتْ ليه عدد كبير من الزْلايف ديال الصوبّة ولكن ماقْدرشْ يْوقَّفها.الصوبّة بْداتْ تسيل بْحال الواد.خونا بالله غْرق فالدار ديالو .بْدى يْغوّتْ : عتْقوني ، عتْقوني\nالحمد لله جات مولات المرميطة وقْفات المرميطة ومْشاتْ في حالاتها بعدما زَعْفاتْ عليه\nمن بعد ارْجع حتى هو ياكول الصوبّة ديالها.\nالمفتش خْرجْ من عندي راثقة لو.\nمن بعد جاني تقرير واعر .خونا بالله كيعتارف بالمجهودات ديالي .اما النقطة أعطاني 13,5 .هاديك النقطة خدْمات علي فايْتا5 سنين.كانو المفتشين مين يْجيو باش نتْفتّش ، ديما يْقولو لي : راه عندك النقطة ما عندك علاشْ تتفتّشْ\nواخّا تْهنّيتْ من التفتيشْ باقي العام ، خوكم خدّام مع التلاميد ديالو : يشرح ليهوم مزيان، يعطيهوم التمارين، المهم ديما واقف.\nجا الامتحان .قبل منّو بْيومين درنا اجتماع الاساتدة ديال الخامس.راني عاقل كنا 6 : 3 ديال الفرنسية و3 ديال العربية .كانو التلاميد يمكن 200 تلميد او أكثر.المدير بْحت معانا الطريقة اللي غادي نْدوْزو بها الامتحان للتلاميد\nكولهوم اتافقو باش كل قسم يبقى كيف ما راه.هدا راه يْساعد التلميد على الكتابة والتركيز وما غاديش يْخاف .يعني كيف ما نقولو باللغة العربية ترك التلميذ في محيطه الذي درس فيه.\nآه يا لخّوت فْهادي كنت نِية.ما كنتش عارف باللي خوك هو عْدوك.اللي كاين ان حتى الحراسة قدْرو يقَّنْعو المدير باش يختارو الأساتذة اللي يمكن يْساعدوهوم باش التلاميد ديالهوم يْنجْحو.يمكن ما فهمتوش هاد الفكرة.غادي نشرحها ليكوم\nالاساتدة نوعان : نوع متشدد فالحراسة والعمل ونوع مرْخي ما يهمّو والو.لهادا اختارو اصحابهوم وْانا أعطاوني الأساتدة اللي هوما ما عندهومش معاهوم : أساتدة حاضيين كولشي ، زعما الدّبّانة معاهوم موحال الى تزْهقْ.\nانا ما كنتش حاضر حيت كنت فوجدة ومن الفوق ما عنديش الحق نحضر ، هدا راه قانون معروف.رقية والزملاء ديالها هوما حضرو ايامات الامتحان وخوكم الحوميدي في دار غفلون.\nالمهم وقتاش بان الشْغولْ ؟ نْهار الاعلان عن النتائج.\nواه يا خّوتي من 68 تلميد نجحو لي يا الله 40 تلميد ، أما الحاجة رقية خسرو ليها يمكن 4 او 6 ديال التلاميد من 60 تلميد .واحد التاوريرتي نجحو لو التلامد كاملين.\nشوفو المنكر فين وْصَلْ.\nزعما حنا خاطينا لقراية ، هوما مجهدين علينا بزاف.\nالمدير لاحظ علي : أستاد النتائج عندك عيّانة بزاف.انا كنت ناوي غادي تكون عندك أكبر نسبة نجاح ولكن هادي راها أول مرة مدرسة الرازي تعيش بْحال هاد الكارتة\nحتى أنا ماشي ساهل ردّيت عليه : الى شفتي باللي الخامس ما يصلح ليش ردْني للتالث فرنسية\n_ ما قلتي عيب.راه ديالك من العام الماجي\nالحلقة رقم 0 : ارتسامات خوتنا بالله (خارج المنتديات)\nهاد الحلقة كيف ما شفتو تحمل رقم زيرو حيت ما غاديش نحكي والو .باراكا عليكوم اليوم غير الحلقة رقم 11 .\nالمهم كنت فحديث مع صاحبي بوشعيب.عرفتو أشنو قال لي ؟\nقال لي بالحرف : هاد القصة ديالك كون تْنشْراتْ (ماشي على السلك) عند الميريكان ، يمكن الثلث دياهوم يكون قْراها والثلث لاخور يْردْ علي واللي بقى يرمي علي الدولارات والورود والكادوات.ماشي بْعيد خونا مْبارك الرئيس ديالهوم يْجي يْزورني ويعطيني شي وسام ديال أونسْيانْ كومْباطا (ancien combattant)\nهاد الجواب جْعلني نْفكّرْ فواحد المشروع : نمشي للشارع باش نْدير استجواب مع الناس اللي ممكن يكونو قْراوْ المدكرات ديالي.\nصدقوني، الناس راهوم ما لقاو جهد باش يكتبو حيت بعدا شي وحدين ما قارينيش ، شي وحدين ما عندهومش مع البيسي والباقي راه ما عندهومش لفلوس باش يتّاصلو.على كل حال هوما كْتارْ عليكوم انتوما اللي قريتو القصة ديالي .واه ، يا الله خمسة ديال الناس اللي تْفاعلو مع القصة ديالي.زعما المؤشر ديال لقراية (ماشي ديال التعليم) كيْقول هاد القصة قراها لْحدْ الآن عدد كبير .اوى فهمو لي كيفاش ما لاقي غير هاد العدد ديال الردود اللي ما تْعدّاتش 5\nاوى أسيادنا راني دَرْت الاستجواب وسَجّلْت لكلام العفوي ديالهوم\nاليكوم ما جاء في كل استجواب\nهدا سفناج : خويا الحوميدي تْبارك الله عليك.قصة واعرة ولكن دوماجْ ما كنتش نقرى عندك .على الأقل كنت بعدا تْعلّمْني كيفاشْ نْقادْ الزيروَات.كيف شفتي انا سفناج والشفنج ديالي كلّو أعوج.\nانا راني بَعْتْ الشفنج وقالو لي أعوج\nهدا مُصَوِّر فوطوغرافي : القصة ديالك زينة فيها تْصاورْ ما ضايْرينش لا فالمغرب لا فالخاريج.زعما هادا كْليشي يصلح يكون فيلم فالسينيما\nهادي ربة بيت : خويا حوميدي القصة ديالك ماشي غير واعرة راها دارت فيا خير كبير.راني كنقراها حتى ل10 ديال المرات فالنهار .على داك الشي قلت للزوج ديالي راني ما عنديش الوقت باش نصبّن او نعْجن او نطبخ.حيت حتى هو كيْتبّعْ المدكّرات ديالك راه جاب لي خدّامة.راه شْرى لي ما شينة الصابون والميكرو اوند.القصة دخلات علي بالخير\nبناي : بْنيتْ شحال من دار وشْحال من باطيمة ولكن أخويا قصة مبْنية بْحال هاد الشكل الرائع ما يْديرها غير واحد هو حوميدي.تبارك الله عليك راك عميد البنّايَ\nكسّال فالحمّام : راه القصة ديالك ساعدتني بزّاف.كنعْطيها للسيد اللي باغي نْكسْلو ، هو يقْرى وانا نخْدمْ على خاطري.\nطبيب نفساني : مدكرات الدكتور الحوميدي كتْعالج الحمّاق.أعطيناها لْشي مجانين عندنا راه من كثرة الضحك وْقع ليهوم سيركْوي فالراس.دابا باركين غير يضحكو وحنا تْهنّينا من الصداع ديالهوم.\nبّياع كاوْكاوْ والزرّيعة : انا قْريتْ مدكرات الحوميدي وْعجباتني بزّاف.خْسارة ماخرجاتشْ فْلَكتوبْ. غادي الكاوكاو والزريعة دغيا يتْباعْ لي مين "نْكوغْطو" بْشي ورقة ديال مدكرات الحوميدي\nمول العطور والروائح الزكية : القصة ديال الحوميدي راها طلقاتْ ريحتْها .دابا راني سادْ الحانوت وكنْشم ونتبرّع بالعطر ديالها\nأستاذ :حوميدي كاتب يصلح يكتب للتلاميد وحتى الأساتدة.راه نابغة كبير ويقدر يمشي بعيد .\nانا بعدا كنْرشْحو يْكون وزيرْ ديال التعليم\nتلميد كسول : خسارة ما قريناش عند الاستاد الحوميدي .كون دابا راحنا أبطال فالقصة ديالو\nقط ديال الزنقة : هاد الحوميدي واخّا شوّهْنا فالحلقة رقم 10 ولكن راه شجاع وحْنا كنبغيوْ الشجعان\nفأر متشرد : الحوميدي راه ردّ لينا الاعتبار ديالو .هو وصاحبنا ألبير كامو (Albert Camus) الله يْعمّرْها دار\nمدير مدرسة : الخدمة فالإدارة تكون في بعض الأحيان مملّة ولكن بفضل القصة المتسلسلة ديال الحوميدي ، ما بقيناشْ نسْخاو نخرجو من الإدارة ، حتى المعلمين ما بْقاشْ لينا الوقت باش نحْضيوْهوم.بإخْتصار ما كْرهْتشْ نخدمْ حتى السبت والأحد\nمول الفرّان : الكوشا تعيى ما تسخنْ ما غاديش تْكونْ سْخونة بْحال القصة الحوميدية\nأخيرا التعليق الظريف\nبرهوش صغير : ماما الله يْخلّيك كل ليلة قْرايْ لي القصة ديال بابا حوميدي.كَتْجيبْ لي دغْيا النعاس\nالحلقة رقم 12 : المستوى الثالث ما كاينش بحالو\nالسنة التالتة ديالي قرّيتْ المستوى الثالث والصراحة هو المستوى اللي لْقيتْ فيه راحتي.هداك العام ابتكرت شْحال من حاجة فالعمل.هادي غير أمثلة : كنت صنعت بطاقات من الكارتون فيها جميع الحروف وكل حرف منّو بزاف ديال النمادج ونفس البطاقات مصغّرة للتلاميد.كل تلميد عندو المجموعة ديالو يقدر يصْنع كلمات وجمل.قمت كدالك بتلوين الصويرات وجعلتها في شكل جدّاب ومثيرْ.حاجة أخرى : صايبت وْريقاتْ صغار فيهوم رسومات للتلوين مكتوب فوق كل وحدة نقطة حسنة (bon point)يعني بْحال لفلوس .كاين اللي تسوى نقطة جوج نقط 5 نقط و 10 نقط الخ.التلميد اللي جمع مثلا 30 نقطة عندو جائزة.كان واحد التنافس لا مثيل له.بلا ما نفتاخر عليكوم كنت معروف فتاوريرت بأني أحسن معلّم.كانو الآباء يْجيبو أولادهوم من مدارس بعيدة باش يقراوْ عند خوكم الحوميدي.الحمد الله ما عمرو ربي ما حشّمني مع هاد الناس.هاد المستوى الثالث هو الوحيد اللي بْقيتْ فيه أكبر مدة .خلال السنوات اللي دازت قْراوْ عندي معظم أبناء الأساتدة ومجموعة كبيرة ديال الموطفين جابو لي أولادهوم منهم المحاميون والصيادلة والأطباء والمهندسون.واحد السيد كان مندوب ديال وزارة الصحة كان ولدو يقرى عندي .اليوم الأول اللي جا فيه ، باقي عاقل جا عندي المدير وقال لي : هدا راه الولد ديال مندوب الصحة اوى عنداك تْهلّى فيه مزيان.ردّيتْ عليه : ربّي هو اللي يتْهلّى\nزعما خونا بالله يسْحابْ لو غادي المنصب ديالو يخْلعني.المهم التلميد كان فالأول شوية مْفرعنْ زعما لاعبْها كبير.كان كل صباحْ تْجيبو السيّارة بالشيفور حتى للمدرسة.كان هاد التلميد كيدخل من باب الأساتدة.التلامد عندهوم بابهوم، اما هو زعما راه ولد شخصية.ماشي بعيد يكون المدير هو اللي شجعو .\nعلى كل حال واحد النهار كانت فرصة باش نعطيه شي بركة ديال لعْصا حيت نْسى ما خدمْشْ شي تمارين فالدار.هضْرة جابت هضْرة ، قالو لي التلامد : أستاد أنس كيدخل من باب الأساتدة\nشفت فيه وقلت لو :\n_ واش مْبَصّح راك تدخل من باب الأساتدة ؟\n_ نعم يا أستاد\n_ اوى تبارك الله .واش باغي تتْقاد مْعايا ؟\n_ لا حاشا يا أستاد\n_ اوى وعْلاش راك تدخل من باب الأساتدة ؟\n_ أستاد راه أبّا هو اللي قالها ليا\n_ أبّاك كونْ نلْقاهْ غادي نتْفاهمْ معاه\nأنس غير حْدرْ راسو وبْقى ساكت\n_ شوف أولدي من غدا ان شاء الله غادي تبقى تدخل وتخرج من باب التلاميد.مفهوم ؟\n_ نعم أستاد مفهوم.\nنْسيت ما قلتشْ ليكوم أن الوالدة ديال أنس مهندسة .فالغد ليه جات مع ولدها .من الصدف كنت واقف فالباب الرئيسي ديال المدرسة.غير شافني أنس ، جاوْ بْجوجْهوم عندي\n_ صباح الخير أستاد\n_ صباح الخير لالّة\n_ اسمح لي أنت هو سّي عبد الحميد الاستاد ديال أنس ؟\n_ هو بْداتو\n_ غير قال لي باللي راك طْلبتي منّو يبقى يدخل من الباب اللّوراني\n_ نعم الباب ديال التلاميد على ودّاش هاد الباب راه خاص بالأساتدة والزوار\n_ غير او كان أسيدي راه ولدي يخاف يْطيْحوه التلاميد راك تشوف بْحال الى متوحشين\n_ اسمعي يا سيدتي هنا فالمدرسة التلاميد سواسية والى بغيتي ولدك يقرى مع أقرانو هاد المدرسة ما تصلح لوشْ\nالمهم ما خلّيتْ ما عْطيتْها.الصراحة هاد لمْرى بنت دارهوم .ماناقشتني حتى فكلمة.تْصوْرو قلت ليها :\n_ على هاد لحْساب خاص ولدك نعطيوْ لومقعد ديالو والاستاد ديالو ...\n_ اسمح لي يا أستاد من غدّا ان شاء الله الشيفور غادي يمشي من الجهة الأخرى باش ولدي يدخل مع التلاميد\n_ لا انت اللي سمحي ليا.خاصّو اليوم يمشي من الجهة الأخرى.\nأنس اللي كان ساكت ، قال للوالدة ديالو : يا الله أماما نمشيوْ دغيا قبل ما يدق الجرس.الاستاد ما يبْغيشْ اللي يتْعطَّلْ\nهاد الولد عاملتو كباقي التلاميد وكلى من لعْمود حتى قال أزّا .هادي عبارة وجدية تعني حتى شْبعْ\nكانت واحد البنت مْشات لي سْميتْها غير ساكتة هادي أبّاها مهندس وأمْها مهندسة .هادي كانت حشّومية ولكن مجتهدة.طبعا حتى هي ما منْعتشْ من العصا الحوميدية.التلاميد عارفينها : حتى واحد ما يمنع من لعْمود ولو يكون يْطيرْ قلقراية\nمشاكل وقعات لي اثناء تدريس هاد المستوى.\nواحد النهار واحد الأب جا مباشرة عند المدير ومْعاه بنتو .زعما جايْ يشكي.هاد الأب حيت كان مستشار جماعي بْغى يلعبها كبير على المدير.\nالمهم جا لعندي ومْعاه المدير وخاطبني بْلهْجة أقل ما يمكن القول عليها قاسية:\n_ شوف أأستاد ما عندكش الحق تضرب بنتي\nضحكْت لهاد لكلام .خونا بالله ما عجْبوشْ الحال:\n_ كتضحكْ علي ياك ؟\n_ حْشومة غير او كان الهضرة ديالك هي اللي ضحْكاتني\n_ هي هاديك راك تضحك علي\nالمدير ناوي يْدافع على حقّاش بانْ لو بأن القضية غادي تحْماض\n_ الاستاد ما يقصد والو .هدا راه من أحسن الأساتدة ومعروف\n_ شوف أسيدي هادي بنتي انا مْخنَّتْها راني ما عمرو ما قسْتْها بِيدّي\n_ تبارك الله على داك الشي بنتك راها ضاصْرة\n_ وتْزيدْ تْعايرني من الفوق\n_ شوف الله يرحم الوالدين أنا بنتك ما عندي ما نْديرْ بيها.شوفْلها شي معلمة تْحنْ فيها\n_ داكْ الشي اللي غادي نْدير\nالمدير ما لقى ما يقول.هي هاديك جْمعت لو كتوبها واعطيت هوم لو\n_ ها كتوبها .ما تبقاش أدّور من جهتي\nهاديك البنت مْشات لقسم فيه معلمة كنعرفها مزيان : فنْيانة وعزازين عليها بْحال هاد النوع ديال لبنات.\nالعام داز وخوتنا بالله عاودت العام .جا خونا بالله عند المدير يشكي بأن بنتو ما قْرات والو داك الشّي اللي عندها فالفرنسية غير اللي قْراتو عندي.خونا بالله نْدم ولكن ما لْقى قُدْرة باشْ يْجي يْصارحني\nالمهم جات العطلة وجا الدخول المدرسي.فاللائحة لْقيتْ اسميَةْ البنت جميلة .باينة راه المدير سجَّلها لي فاللائحة.\nبْديتْ نْعيَّطْ على اسماء التلاميد.مين وْصلت لْجميلة قالت لي : حاضرة.كانت مسكينة حادْرة راسها وحشْمانة\n_ أنت ما غاديش تدخلي عندي .سيري عند الأستادة اللي قرّاتك العام اللي داز\n_ أستاد بغيتْ نقرى عندك\n_ سيري فْحالك أنا ما عنديش مع بْناتْ الشيكولا\n_ الله يْخلّيك أأستاد قْبلْني نقرى عندك\n_ والو والو والو\n_ الله يْخليك...\n_ شوفي أبنتي أبّاك دار مْعايا العيب.خاصّو يْجي ويعتادر لي\nمْشاتْ تجري جهة الباب : راني غادي نْجيبو دابا\nيمكن 3 مينوتْ دازت جا أبّاها.ياحسرا مسكين واخّا هو صْحيح كي الفيل ، كان يْبانْ لي صغير بحال الجحش\n_ أستاد انا كنعتادر لك بزاف.انا غادي نْبوسْ لك يدّيكْ.الله يرحم الوالدين بْغيتك تْقرّي لي بنتي\nخونا بالله باغي يْبوس اليد غير باش أنا نْوافق ولكن الحوميدي ما شي من الشِيَمْ ديالو يتفرْعنْ على عباد الله خاصة عند الضعف ديال الآخر\nجْبدْت دغيا يدّي : حاشا الشريف.ماكاين مشكل غادي نقبلها ولكن...\n_ نعم سيدي ولكن أشنو ؟\n_ غادي تاكول وتْفرّق هاد العام\n_ ما فهمتش\nالبنت كانت من الفاهمات.قالت لي :\nأستاد أضْربني اقْتلني ما غمرو ما نْقول لك لّّا\n_الله يرضي عليك أبنتي\nفعلا ديك البنت طلعات من المجتهدات.من الصدف واحد العام شدّيتْ الخامس بصفة استثنائية ، خوتنا بالله طلبات الانتقال عندي.باش تعرفو بأن هاد البنت عرفاتْ مزيان القيمة ديالي.\nهاديك الفترة صاحبي الزروالي زاد الحال عليه .مابْقاشْ يجي للمدرسة .هي هاديك كنت من المتطوعين نقرّيوْ التلامد ديالو شي سويعات فالنهار حيت كانو فالقسم الخامس ومتبوعين بالامتحان.\n3 شهور دازت ، توفي أخونا الزروالي الله يرحمو .المدارس كلها جمعو لو لفلوس.انا باقي عاقل 3 او 4 ديال المليون اللي وصلوها .واحد المجموعة ديال المعلمين لدارو بمدينة جرادة.على ما حْكاوْ الاخوان بانو باللي ناس كْرامْ.كانو مْوَجْدينْ الشْوى ولكن اللجنة اللي مْشات يا الله فيها 4 ديال الناس.\nمن الأحدات أيضا تعرّفت على معلمات جديدات كل وحْدة تبارك الله عندها 18 عام ، يعني باقية صغيرة .خوكم الحوميدي مْقزدر مع الرجال ولكن مع الآنسات ماعندوش.الصراحة كان بيني او بينهوم يا الله السلام.واحد صاحبي غير شاف وحدة فيهم باقي عاقل سْميتْها كريمة ، صافي سْخف .قال لي مسكين : انا غادي نطلب يدّها\n_ غادي تعطيك رجلها\n_ غادي تعطيك ركلة\n_ وعْلاشْ أخويا واش حْنا ماشي فالمستوى ؟\n_ المستوى اللي تْقرّي أنت هو الثاني ، ياكْ ؟\n_ واه ، إوى؟\n_ هي تْقرّي المستوى الخامس\n_ هي أخويا لمكلخ طالعة عليك فالمستوى\nخويا مصطفى غْضبْ : راك تضحك علي ياكْ أخويا عبد الحميد\n_ حاشا غير اللي بْغيتْ نقول لك هاد المعلمة يا الله غادي تْسالي العام غادي تنْتاقل\nما كدبتشْ عليه .في آخر العام انتاقلات لوجدة\nبالنسبة للسكنى حيت فالصيف طْلقت الدار بطلب من مولاتها ، عاود تاني كْراتهالي فالدخول المدرسي.صاحبي سعيد كي العادة تْقاسم معايا لكْرى .مينوش ما سْمحتش فيه .راني كنت خلّيتو عند جاري ادريس.لكن مين ارْجعت لقيتو ضْعيف كي الفار (حيتْ هو مش)\nالمهم داز عام زين ولكن المشاكل ديما كاينة وما زال كاينة.ما عمرو بنادم ما يتهنّى ..راه ما يتهنّى حتى يْموتْ\nالجزء الأول : كوب أمال (coupe Amal)\nهادو دكريات وقعات لي في فترات معينة ومختلفة من حياتي العملية.طبعا في تاوريرت.\nالعام الاول اللي قرّيتْ فيه الخامس، كانت عندي بنت كتشبه الولد .هي زوينة ولكن قاصّا شعرها.كانت من التلاميد المجتهدين واللي كان يعجبني فيها ديما الابتسامة فلوْجه ديالها.واحد نهار كان عندي معاها حديتْ طويل\n_ أمال بنتي مالكِ مع هاد لكْويبّة ديال لوْلادْ ؟\n_ ما عْرفتش أأُستاد\n_ انا بعدا كونْ ما هاد الحلقات اللي فْودْنيك نحسْبك غير ولد\n_ داكْ الشي اللي باغي أبّا\n_ حْنا فالدار غير لبْناتْ.......\nقاطعتها : أبّاك حيتْ باغي ولد ، قصْ ليكْ شعرك باش مسكين يْشوفْ باللي عندو ولد فالدار\nأمال ضحْكات .التلامد كولهوم انْفجْرو بالضحك.\n_ اوى كتمْشي لْكوافيرْ ؟\n_ لّا أبّا هو للي يْحَسَّنْ لي\n_ واه لاعبْها كوافيرْ ؟\nعاود تاني ضحْكاتْ.التلامد حتّى هوما ماتو بالضحك\n_ أستاد أبّا كوافيرْ\n_ تبارك الله أبّاك حلّاق .اوى شي نْهار غادي نمشي عندو ونْقول لو الله يْخليك ديرْ ليا كوبْ أمالْ(coupe Amal)\nهاد الحديتْ داز عليه شْهورا .واحد النهار حسّيتْ باللي تْغوفَلْتْ (شعري ولّى طْويل) .المشكل ما كانشْ عندي الوقت باش نمشي لوجدة على ودّاش الحلاق ديالي ما عمرو ما بدّلتو.لحد الساعة ما زال نمشي لعندو ..او عند ولدو\nالمهم بان لي واحد لكوافير لابس طابْلية بيضة يا الله توْصَلْ ليه لْحزّامة .طابلية جاكيطة ههه .\nدخلت للحانوت .كان خونا بالله يقْرى جورنال باين قديم .غير شافني ، رحّبْ بيا مزيان .خوكم الحوميدي كانْ مْهلّي فْراسو مزْيان ومن الفوق كان بوكوصْ يحْماقو عليه لبْناتْ (beau gosse) .المهم ريَّحْتْ (جلست بالعربية) فالكرسي.الحلاق غطّا لي صدري بْواحد الطابْلية طويلة جديدة.شفتو شْحال خوكم مهم .ديك لوقيتة شعري كان رطب (راه ما زال رطب غير او كان شايب)\nابتسم (هدا كوافير مبتسم) ، قال لي :\n_ سْويدي كيفاش بْغيتي نْحسّنْ ليك شعرك ؟\nخوكم الحوميدي ديما موجود لتَقْشاب .هي هاديك ، جاوبتو :\n_ بالمشطة ولمقصْ\n_ هادي باينة ولكن سْويدي واش عندك شي موديل او نوع باغيه ؟\n_ نعم راني فْهمتك .ديرْ ليا الله يرحم الوالدين كوبْ أمال (coupe Amal )\nخونا بالله طاح لو لمقص من يدو وقال بتعجُّبْ:\n_ شْكون أمال ؟\n_ هادي واحد البنت تقْرى عندي عجباتني الكْويبّة ديالها\nهزْ لمقصْ وقال لي : صافي أنت الأستاد ديال بنتي\nهاد المرة ضحَك .\n_ واه بنتي شْحال تشكر فيك .ما تكولْ عليك غير الخير .\nفعلا صاوبْ ليا كْويبة دايزها لكلام.ما بْغاشْ يتْخلّصْ مني\n_ والله ما نْشدْ منْك دورو واحد.الاستاد عبد الحميد داخل للمحال ديالي .هادي ما عمرو ماننْساها .\nحتى انا باش نْخلّيه فالدكريات ديالو ، ما عمْرو رْجعْت ليه.\nلْغَدْ ليه ، أمال كان فخْبارها القصة.مْية فْلَمْية راها عاوْداتها للتلاميد.كولهوم صبْحو عليا\n_ بالصّحّة التحْسينة أستاد\n_ الله يْسلّمْكومْ أوليداتي\nواحد التلميد باقي عاقل عْليه كان من أنجب التلاميد .هو الوحيد اللي تْجرّءْ او قال لي : أستاد جاتْ مْعاكْ التحسينة\nتابع بعد قليل الجزء الثاني من الحلقة 13 تحت عنوان : آش عند هاد البوليسي مع اسمهان ديالي ؟


حتى وقوع الصياد في الفخ خدعة منه! - منتديات تكنو فور كوم || TECHNO4COM FORUMS\n09-14-2008, 09:25 AM رقم المشاركة : \nمانقول إلا الله يبعدهم عنا والله يكفينا شرهم\nرد: حتى وقوع الصياد في الفخ خدعة منه!\n09-18-2008, 07:12 AM رقم المشاركة :


ابن مانكيش .... المرحوم المطران (حنا ايشو قلو ) .... في ذكرى رحيله ؟؟!!\nالمحرر موضوع: ابن مانكيش .... المرحوم المطران (حنا ايشو قلو ) .... في ذكرى رحيله ؟؟!! (زيارة 7893 مرات)\nM.QELO4.jpg (18.07 كيلو بايت, 393x336 - زيارته 781 مرات.)\nM.QELO1.jpg (20.96 كيلو بايت, 448x299 - زيارته 716 مرات.)


معدات تجهيز خام الحديد على نطاق صغير للبيع. خام الحديد مصنع تجهيز خام الحديد طحن آلة كسارة. تجهيز خام الحديد المصنع إثراء خط خام, الذهب خام محطم, الحديد مصنع لتجهيز خام للبيع في [خذ المزيد ...\nمعالجة خام في تعدين النحاس محطات غسيل الهندسة مناجم الذهب معدات تعدين الذهبالشركة المصنعة للمعدات التعدين. الفلبين مصنع معالجة خام النحاس للبيع. شراء كسارة النحاس خام للبيع. مصنع معالجة خام النحاس للبيع نيجيريا مصنع ...


تحويل هايتي الغورد (HTG) و الدولار الليبري (LRD) : سعر صرف العملة التحويل حاسبة\nهايتي الغورد (HTG) و الدولار الليبري (LRD) سعر صرف العملة التحويل حاسبة\nهذا هايتي الغورد و الدولار الليبري محول هو حتى الآن مع أسعار الصرف من 25 ، %M ، 2018.\nأدخل المبلغ المطلوب تحويله في المربع الى يسار هايتي الغورد. استخدام "مبادلة العملات" لجعل الدولار الليبري الافتراضي العملة. انقر على دولار ليبيري أو غورد هايتي لتحويل العملات، وبين أن جميع العملات الأخرى.\nهايتي الغورد هو العملة في هايتي (HT, HTI). الدولار الليبري هو العملة في ليبريا (LR, LBR). الرمز من أجل HTG يمكن كتابة G. الرمز من أجل LRD يمكن كتابة $. هايتي الغورد ينقسم 100 centimes. الدولار الليبري ينقسم 100 cents. اسعار الصرف لهايتي الغورد تم اخر تحديث علي 24 ، %M ، 2018 من ياهو المالية. اسعار الصرف لالدولار الليبري تم اخر تحديث علي 24 ، %M ، 2018 من ياهو المالية. HTG فإن معامل التحويل قد 4 ارقام كبيرة. LRD فإن معامل التحويل قد 4 ارقام كبيرة.


كما تدين تدان للكاتبة اروى الطاهر - مجلة ست الحسن\nفريق النشر4 يناير 2020آخر تحديث : منذ سنة واحدة\nللكاتبة أروى الطاهر المسلاتي♥\nكما تدين تدان الحلقه 1\nجميع احداث الروايه واقعيه بس الاختلاف في الاسامي وزي موعدتكم اي قصه حقيقيه نعرف ابطالها معرفه شخصيه\nنسرين:كككيف تبصر قصي؟؟\nقصي:لا منبصرش انا من الاول موعدتك بشي انتي تحلمي بروحك\nنسرين:جاي بعد 3سنين وتقولي مواعدتك بشي بعد الطلوع ع بعض وكل شي صار بينا تقولي تحلميً💔💔💔💔\nقصي:يعني انتي من كل عقلك تفكري هكي فيه شخص بعد يطلع بنت معاه وتعطيه كل شي يتزوجها ؟؟!!وين عقلك انتي محفضيش شرفك كيف نأمنك ع صغاري؟\nنسرين:…بصوت مخنوق بس بس انا حبيتك💔\nقصي:الحب مش كل شي يا ماما ره ويلي تشوفو فيه في المسلسلات التركيه كله كذب هي طيري وبري تزوجيه يلي تسحابيني بنقولك لا متوافقيش عليه معادش تتصلي ….طووط طووط\nنسرين:😭😭😭💔💔💔💔تبببببكيييي بقوووه ااااه ياربي ااااااااااااااه\nحطت يدها ع قلبها …وجع كبير ياربي هناياااا وجع كبير وربي مقادره نتحمل مفيش فرحه تكمل معاي ليبيييش ياربي 😭💔💔💔💔💔\nقصي:البنت متع رسبشن المصحه كان تذكر\nهاني:اه اي زبطها\nقصي:والله جو دسكات البنات هيا خطبوني تسحابني بنقلها والله نقتله ع خاطرك\nهاني:يالله عادي تمشي ..ليا ساعه قدام حوشكم الزح نوض جيب شاهي قهوه وركينا اي شي\nممنوع النشر من دون علم\nانا نسرين من طرابلس مواليد92 بابا متوفي وماما عايشه الحمد الله عندي 4خوت اولا 2متزوجين والباقي قاعدين معانا رح تتعرفو عليهم في باقي الروايه عندي اخت وحده بس طبعا انا مبطله قرايتي خذيت الشهاده الثانويه ووقفت لان خوتي صاعبين هلبااا المتزوجين والغير متزوجين زي بعض اختي اكبر مني ومتزوجه الحوش كللله ع راسي انا غدي وعشي ضمان اي شي يتعلق بي خوتي نشد حتا في صغارهم لما بيطلعو مرات حتا يمشو مطاعم ويدهورو ميعزموش فيا يخلو في صغارهم بس. لاكن عادي طبعا زي اي حوش ليبي عندي صغار خوت وصغار اخت حالتي عاديه جدا لافلوس هلبا ولافقراء الحمد الله ع كل حال مواصفاتي طويله بس مش هلبه جسمي حلو ماشي مع طولي بيضه وشعري قاصاته كاري شعري وعيوني ع الاسود انا حبيت قصي 3سنين وكان احلا حاجه في حيااااي كلها انا معنديش لا صاحبات ولا حد عندي حوش جدي قريب نمشيله ع رجليا ندير في روحي بنمشي غادي ويجيني قصي يرفعني نهدرزو شويه واحيانا تصير بوسات وهكي ونرجع لي حوش جدي انا مكنتش راضيه ع يلي ندير فيه بس انا نحبه 💔💔ومنقدرش نرفضله طلب\nانا قصي مواليد 88من جنزور عندي مشاء الله 7خوت ولاد و4بنات\nالبنات متزوجات كلهم والاولاد 5متزوجين مزال انا وخوي بس حالتنا الماديه شبه ممتازه نخدم مع خوتي عندنا معرض سيرات ونقرا جامعه تخصصي تقنيه طبيه حياتي حاليا عباره علي طلوع مع شباب هياجه استراحات نكلم في اكتر من بنت واموري طيبه\nنسرين:راسها غارق في المخده وتببببكي\nسعاد(مرت خو نسرين):هي انتي ياحماتي البايره\nنسرين:😢سعاد اطلعي مش ناقصاتك 💔💔\nسعاد:صكري فمك وربي نحرش فيك خوك يجي يربيك من اول وجديد\nسعاد:بلاش دراما ونوضي اهل العريس جايين يشوفوك اغسلي وجهك خير مينخلعو من منضرك\nنسرين:منبيش طالعه لحد واطلللللعي خليني\nسعاد:باهي تمام …طلعت سعاد وصكرت الباب\nنسرين:ياااربي انت تسمع فيا ياربي ساعدني 😭\nسعاد:اختك تعيط ومتبيش تطلع العريس قتلي حبيبي بناخده وطز فيكم\nبشير:😡😡😡نسررررررررين وخش لدار بقوه\nنسرين:وهيا تبكي …خخيرك\nبشير:يافاسده يا كلبه وربي إلاما تتزوجي غصبن ع فيتك 👊🏻👊🏻👊🏻👊🏻👋👋وبدي يضرب فيها\nنسرين:يضرب فيا خوي وامي تتفرج وساكته وسعاد تبتسم يضرب فيا وانا مش حاسه بي شي لان الجرح يلي هنايا❤اقواااا من اي ضرب انا تاعبه من داخل مفيش حد حاس بيا ولا فاهم عليا\nنسرين:نطقت اخيرا بصوت عالي وبكي…اااااااااااااااه تاااااااااعبه ياربي تاااااااعبه ورررربي تاعبه\nبشير:كمل ضرب وطلع\nسعاد:تاعبه من شنو طيح سعدك اشي ها الخدمه يلي تخدمي فيها …وطلعت\nسميره:مدامك مدايره الغلط منقدرش نشد خوك عليك تستاهلي\nنسرين:طاحت ع السرير وجسمها اززززرق من الضرب\nسميره:الو السلام عليكم\nناديه:اهلين وعليكم السلام كيف الحال\nسميره:الحمد الله بخير ناديه بنعتذر منك اليوم\nسميره:ههههه لالا صاير انشاء الله بس نسرين متقدرش تطلع لنضره الشرعيه مريضه بس انتم تفضلو نتفقو\nناديه:تمام ياغاليه انشاء الله نتلاقو\nقصي:قتتتلك معش تتصلي باش تفهمي\nنسرين:منقدرش نعيش بلاك بالله عليك متسيبنيش\nقصي:ياودي معش تلزميني معش نبيك افهمي بري موتي اقلبي وجهك من عليا النم\nنسرين:وربي منسامحك وحسبي الله ونعم الوكيل\nقصي:تي بري الجنه واقفه عليك تسحابيها ..وصكر عليها ….يتبع\nنكمل ولا شنوو؟؟\nالمصدر : https://www.setel7osn.com/?p=481\nحب عنيف للكاتبة اروي الطاهر المسلاتي\nكتاب شرح القانون التجاري الاوراق التجارية وعمليات البنوك ج2...


سلامه موسى - علوم اجتماعيه. سلامه موسى كان صحفي ومصلح ومف\nسلامه موسى - علوم اجتماعيه. سلامه موسى كان صحفي ومصلح ومفكر مصرى وطنى من اكبر المفكرين المصريين فى نص القرن العشرين الأولانى و من رواد مدرسة الفكر الوطنى الم ..


محتاجة مساعدة ربي يخليكم قربت نحماق\nمشاكل الناس وهموم الناس محدش مرتاح\nمن طرف المغبونة في الإثنين يناير 11, 2016 12:18 am\nعفاكم انا جديدة معكم فهاد المنتدى ارجو منكم المساعدة\nلدي مجموعة من المشاكل في الخدمة حينت واحد المسؤول تحرش بيا و قال ليا تمشي معايا و دابزت معاه .\nمن هداك النهار وانا في المشاكل تافقوا عليا هو و شي وحدين خدامين معايا ولات عندي الخدمة بحال جهنم ا ي هدمة كنصاوبها كيخسروها ليا من بعد ماكنت مسؤولة ولا ديما كيجيب ليا واحد صاحبو يتحكم فيا مرضت نفسانيا عيت حتى الماكلة وليت كنخاف ناكلها معاهم ديما كندخل الخدمة كنلقاهم دايرين ليا شي مشكل .\nحتى البنات ديال الميناج كال ليهم ماتبقاوش تجمعوا ليها المكتب ديالها ...و بزاف ديال الحوايج و تافق عليا هو وشب دراري و بنات و حالفين حتى يخرجوني من الخدمة كون ماكنت محتاجة لديك الخدمة كون خرجت منها.\nعندي تصاور نتاع دوك الاشخاص بغيتكم عفاكم تعطيوني شي وصفة باش يكرهو بعضياتهم و بغيت باش المدير ديالنا مايبقاش يحمل هاداك المسؤول حينت المدير كيتصنت ليهم .\nعفاكم عاونوني هادي دابا 3 شهور وانا فهاد العذاب عاونوني عفاكم\nرد: محتاجة مساعدة ربي يخليكم قربت نحماق\nمن طرف حبيبة رجل شرقي في الإثنين يناير 11, 2016 12:22 am\nاعمليلو شي وصفة لحتى ينساك و يبعد عن طريقك\nمن طرف اسكرلادا في الإثنين يناير 11, 2016 12:26 am\nكاينه وصفه فنات نضمنلك فيها هي تبع اخراس القلم الاحمر الجاف وقماش الاسود استخدميها لكل عدو على حدا\nتلاحضي انو يبعد عنك وتشوفي لعجب\nمن طرف المغبونة في الإثنين يناير 11, 2016 12:33 am\nشكرا اختي حبيبة رجل شرقي .و الله ياختي تشوف الحرب اللي دوزو عليا كلشي تافق عليا وليت نكلس و ناكل بوحدي ماعرفتش فمن نتيق.\nاختي اسكرلاند ممكن عفاكم تعطيني الوصفة بالضبط ربي يخليك و يحفظك\nانا ياربي تسمح ليا بيتهم ينوض صداع بينلتهم و يكرهو بعضياتهم باش يعانو داكشي اللي عانيت ربي يخليكم\nو بغيت هاد الشخص يكرهو المدير باش يحس بداكشي اللي كنت حاسله\nمن طرف sara 88 في الإثنين يناير 11, 2016 10:05 am\nمن طرف المغبونة في الإثنين يناير 11, 2016 12:11 pm\nامين اختي sara الله يبعد عليكم ولاد الحرام البنات\nمن طرف المغبونة في الثلاثاء يناير 12, 2016 12:24 pm\nاعضاء المنتدى عفاكم عاونوني راني محتاجاكم\nمن طرف زائر في الثلاثاء يناير 12, 2016 3:10 pm\nتفضلي حبيبتي هاذي احسن لك خللي ربي ينتقم لك\nدعاء للإنتقام من الظالم قاطع كالسيف\nفلا يوجد شيء افضل من الفزع لله\nوهو بعد صلاة العشاء في جماعة تدخل غرفة وحدك و تصلي ركعتين لله في كل ركعة الفاتحة و سورة الاخلاص و بعد فراغك من الصلاة تقف علي قدميك و انت مستقبل القبلة و تقراء سورة يس 13 مرة و بعد كل مرة تقول\n(اللهم يا منتقم يا جبار يا عزيز يا قهار يا مقلب القلوب و الابصار يا من يعين بلا معين و ينصر بلا انصار يا من لا يعضم عليه قهر الجبابرة و المتمردين يا رب العالمين يا هو يا هو يا هو يا الله اسالك بحق يس و القران الحكيم ان تنتقم لي من فلان فانك نعم المولى و نعم النصير و صلي الله علي سيدنا محمد و على اله و صحبه و سلم)\nو اتمني من كل انسان ان يضع يده في يد المولى عز و جل مهما كانت صفة الظلم لان انتقام الله يفوق كل انتقام\nمن طرف زائر في الثلاثاء يناير 12, 2016 3:11 pm\nمكان فلان ممكن تذكري جميع الاشخاص اللي كياذيوك\nمن طرف الصقر في الثلاثاء يناير 12, 2016 3:54 pm\nا كتب ( 53 ) مرة حرف الجيم وقت طلوع الشمس واحمله معك\nوان كنت مطرودة عن العمل ستعيد اليه\nوعند الكتابة يقرأ : يا بريء يا كبير\nمن طرف اسكرلادا في الثلاثاء يناير 12, 2016 5:19 pm\nshibani كتب: ا كتب ( 53 ) مرة حرف الجيم وقت طلوع الشمس واحمله معك\nيا غالييييييييييييييييي ..\nمن طرف حلا المغرب في الثلاثاء يناير 12, 2016 5:23 pm\nمن طرف samra16 في الثلاثاء يناير 12, 2016 10:46 pm\nانا يا ختي لعزيزة، نقولك بلي الرزق على الله ، هو الرزاق سبحانو ِ ويلا مشاكل كيما هاذو في الخدمة غير توكلي على الله ، كبري قلبي ، خلي ايمانك بالله قوي و الله ينعل بو الخدمة هاذيك، خليها ، و حوسيا على خير منها و على راحت بالك، قبل ما تتدهور بيك الامور و تخرج من يدك !! الشياطين مثل هاذوك،ما يخافوش ربي . الباب لي يخيك منو الريح سدو و ستريح !! انا عطيت لك نصيحة من باب التجربة ،.\nبالتوفيق و ربي يسهلك !!\nمن طرف الملاك الحالم في الثلاثاء يناير 12, 2016 11:05 pm\nمن طرف المغبونة في الجمعة يناير 15, 2016 11:49 am\nشكرا البنات ربي يخليكم انا داكشي اللي قررت نقلب على ماحسن حينت مرضت .\nودابا انا مرضت و طبيب قال ليا ارتاحي منين نحس براسي شويا غادي نخرج نقلب على خدمة اخرى.\nالله يخليكم و يبعد عليكم ولاد الحرام راه هما اللي عطا الله فهاد الوقت\nمن طرف زائر في الجمعة يناير 15, 2016 3:18 pm\nالله يعوضك خير منها والباب اللي يجيك منو الريح سديه\nمن طرف نجمة في الأحد يناير 17, 2016 11:03 am\nرب معك اختي\nمن طرف المغبونة في الأحد يناير 17, 2016 11:31 pm\nامين اختي الله ياخظ فيهم الحق\nمن طرف Nada Nody في الأحد يناير 17, 2016 11:47 pm\nربى معاكى حبيبتى\nمن طرف المغبونة في الإثنين يناير 18, 2016 12:26 pm\nشكرا الزيونات ربي يخليكم ويبعد عليكم بحال هاد الناس\nمن طرف asma123 في الإثنين يناير 18, 2016 1:08 pm\nربي انشاء الله ياخولك حقك\nمن طرف ام حمزة في الإثنين يناير 18, 2016 1:18 pm\n@المغبونة كتب: عفاكم انا جديدة معكم فهاد المنتدى ارجو منكم المساعدة\nالله ينصرك نصر عظيم\nمن طرف المغبونة في الثلاثاء يناير 19, 2016 12:19 am\nامين اختي ربي يخليكم\nالبنات قررت غدا نمشي الخدمة و ندفع الاستقالة ديالي و نعاود المدير كلشي\nولكن صاحبتي قالت ليا ماتنزليش على حقك قالت ليا ديري الخيوبية بين المدير و هادوك ناس باش ماباقيش يسمعهم و يبقا يسمع ليك انا\nقولو ليا البنات اشناهو راي ديالكم انا محتارة دابا\nمن طرف شريف في السبت يناير 23, 2016 7:01 pm\nمن طرف المغبونة في الأحد يناير 24, 2016 12:21 am\nعفاكم عطيوني شي وصفة باشرنشتتهم و باش يكرهو بعضباتهم\nمن طرف زائر في الأحد يناير 24, 2016 12:31 am\nياك انت غاتقدمي الاستقاله صافي ريحي بالك\nوخليهم راه ربي ياخذلك حقك فالقريب العاجل\nقولي غير حسبي الله ونعم الوكيل\nمن طرف زائر في الأحد يناير 24, 2016 12:32 am\nلانه لدرتي انت حاجة الخيوبه ترجعليك\nوانت مزال ماده يديك لحنا احبيبتي تخسري سعدك\nمن طرف المغبونة في الإثنين يناير 25, 2016 1:24 am\nشكرا اختي صابرين و الله عرفتي بغيت غير نتفرج فيهم دوقوني المر بغيت الله ياخظ فيهم الحق عرفتي شناهيا يوميا ترجع للدار و تبداي تبكي و الله قربت نحماق\nانا زعما مابيتش نخرج قلت نصبر حتى نشوف و لكن عيت\nمن طرف اجمل احساس في الجمعة نوفمبر 29, 2019 8:13 pm\nالوقت/التاريخ الآن هو الثلاثاء يناير 21, 2020 12:50 am


مصانع الطوابع المستخدمة في معالجة الذهب في زيمبابوي\nطاحونة الذهب الطوابع للبيع في زيمبابوي. تكلفة مصانع ختم الذهب في زيمبابوي طاحونة الذهب. مصنع معالجة الذهب للبيع في جنوب, سعر طاحونة الذهب في زيمبابوي سعر طاحونة الذهب في . طحن أسعار محرك\nمصانع الطوابع في كاليفورنيا. أكبر 10 مصانع على مستوى العالم جي بي سي نيوز. جي بي سي نيوز تعرف على اكبر 10 مصانع في العالم. 1- مصنع "فولكس فاجن" في مدينة "فولفسبورغ" الألمانية:- - يعد أكبر مصنع لإنتاج السيارات في العالم حيث